granica | Biznis i Finansije\n/ Category / granica\n21/10/2015 - 09:00 in B&F Plus, Slajder\nO stradanjima u svojoj domovini, putu preko Balkana i nadama o boljem životu u zapadnoj Evropi, izbeglice su pričale reporterki B&F-a, koja je zajedno…\n29/07/2014 - 13:21 in Vesti, Politika i društvo\nNajveća dosad zabeležena epidemija ebole u istoriji odnela je do 20. jula 660 života u Zapadnoj Africi, prema podacima Svetske zdravstvene organizacije, sa smrtnošću iznad 60% obolelih. Tokom vikenda predsednica Liberije Elen Džonson Sirlif donela je…\n04/02/2014 - 12:02 in Ekonomija\nAmerički sekretar za finansije Džek Lu upozorio je da bi do kraja ovog meseca SAD mogle bankrotirati zbog dugova. To naravno, ako Kongres ne podigne granicu zaduživanja. Da podsetimo, u oktobru 2013. godine Kongres je potpisao podizanje granice zaduživanja…\nKoreje ponovo otvaraju zajedničku industrijsku zonu\n15/08/2013 - 08:48 in Vesti, Politika i društvo\nVlasti Severne i Južne Koreje dogovorile su se da ponovo otvore zajednički pogranični kompleks fabrika u znak smirivanja tenzija koje su trajale od početka godine. Napredak u odnosima dve zemlje dogodio se tokom finalne runde pregovora koje su predstavnici…\n“Rampa” na makedonskoj granici za poljoprivredne proizvode iz Srbije\n09/04/2013 - 14:35 in Vesti, Biznis & Finansije\nPoljoprivredni proizvodi iz Srbije sve teže nalaze put do makedonskog tržišta, a Vlada Srbije za sada pokušava da taj problem reši u ragovoru sa tamošnjim vlastima. Ako joj to ne podje za rukom biće zatraženo posredovanje najviših organa CEFTA sporazuma…


FMP nastavlja sezonu protiv Borca\nKošarkaši FMP-a nastavljaju sezonu 2020/2021 takmičenjem u Superligi Srbije. FMP ima izrazito težak posao jer će igrati protiv još jedne ekipe iz ABA lige, sastava Borca sa kojim ima dugogodišnje i veoma uzbudljivo sportsko rivalstvo. Period nakon uspešno završetka sezone u regionalnom takmičenju Panteri su iskoristili prvo za odmor, a onda i za naporan rad pod nadzorom Vanje Guše u cilju da potpuno spremni dočekaju takmičenje u Super ligi Srbije.\nOčekuju nas izuzetno teški i zanimljivi susreti sa Borcem. U ABA ligi rezultat je 1:1, što govori o izjednačenosti timova. Učinićemo sve da materijalizujemo prednost domaćeg terena protiv odlično vođenog i kvalitetnog tima Borca, istakao je trener Vanja Guša.\nPrvi meč plejof serije zakazan je za četvrtak od 16 časova u FMP areni , a svoja očekivanja izneo je i prvotimac Marko Radonjić:\nPosle pauze od mesec dana očekuje nas četvrtfinalan serija protiv ekipe Borca. Odigrali smo ove sezone dve utakmice protiv njih i svaka je bila zanimljiva i neizvesna do samog kraja. Znamo da su čvrsta ekipa, koja se ne predaje 40 minuta, poznajmeo se dobro, znamo šta da očekujemo i koje su njihove prednosti, mane i pokušaćemo da ih iskoristimo da dođemo do pobede. Želimo da iskoristimo prednost domaćeg terena i povdemo 1:0 u seriji , istakao je Radonjić. Izvor KK FMP #KLSRB


17. mart 2014. Članovi PGP sa Azerbejdžanom sa delegacijom parlamentaraca koji su posmatrali sprovođenje parlamentarnih izbora u Srbiji\nPozdravivši goste u ime Poslaničke grupe prijateljstva, predsednica Grupe Irena Vujović zahvalila se svojim azerbejdžanskim kolegama na učešću u izbornom procesu. Istakla je da je izborna kampanja trajala kratko i da je prošla bez incidenata, a da je i ona sama u oktobru 2013.godine, zajedno sa drugim poslanicima NS, posmatrala predsedničke izbore u Bakuu gde je bila izuzetno toplo primljena.\nAmbasador Republike Azerbejdžan u Srbiji, Nj.E. gospodin Eldar Hasanov zahvalio je domaćinima na organizaciji susreta prvi dan nakon sprovedenih izbora. Naglasio je da ovako srdačan prijem predstavlja još jedan dokaz tradicionalno dobrih veza Azerbejdžana i Srbije.\nOsvrnuvši se da Poslanička grupa prijateljstva sa Azerbejdžanom od 22 člana predstavlja jednu od najbrojnijih grupa prijateljstva u Narodnoj skupštini, Vujović je najavila da će se u novom skupštinskom sazivu, čiji će i sama biti član, nastaviti sa intenziviranjem parlamentarne saradnje. Prioritete postavljene u prethodnom mandatu, kao što su privlačenje novih investicija i saradnja u oblasti infrastrukture i poljoprivrede, neophodno je u novom mandatu sprovoditi kao primarne ciljeve. Republika Azerbejdžan je prethodnih godina svesrdno pomagala Srbiji u realizaciji ovakvih prioriteta, naglasila je Vujović\nU svetlu ovakvog razgovora, narodni poslanik Dragomir Karić je naglasio da privredna saradnja i prijateljski odnosi sa Azerbejdžanom datiraju već duži niz godina i da ju je nužno proširiti na oblast ekonomije, kulture, sporta i novih tehnologija. Član PGP, narodni poslanik Dragan Šormaz, je naveo da će svakako i u novom sazivu parlamenta ostati član PGP prijateljstva i razvijati nove mogućnosti kako parlamentarne, tako i privredne saradnje sa Azerbejdžanom.\nPoslanik azerbejdžanskog parlamenta, gospodin Eldar Ibrahimov čestitao je svojim sagovornicima na izbornim rezultatima i na dobro organizovanom izbornom procesu. Podvukao je da su azerbejdžanske investicije plod gotovo bratskih odnosa naroda Azerbejdžana i Srbije, a kao dokaz je naveo izuzetno dobre odnose predsednika Nikolića i Alijeva, odnosno nedavnu posetu ministara odbrane i privrede Azerbejdžana Republici Srbiji. Pridruživši se čestitkama za izborne rezultate i regularnost obavljenog izbornog procesa, poslanik Astan Šahverdijev je naglasio da je azerbejdžanska delegacija obišla 23 biračka mesta gde je sve proteklo u najboljem redu. Šahverdijev je već osam godina član PGP Prijateljstva sa Srbijom.\nZaključeno je da u narednom sazivu treba produbiti parlamentarnu saradnju i proširiti je i na druge odbore Narodne skupštine, ponajpre na odbore koji se bave pitanjima poljoprivrede, infrastrukture i energetike. Rezultat parlamentarnih izbora bi trebao da doprinese političkoj stabilnosti zemlje što bi svakako bio dobar znak za privlačenje novih investicija.\nSusretu se pridružio i narodni poslanik Zoran Babić koji je svojim azerbejdžanskim kolegama poželeo prijatan boravak u Srbiji.\nUčešće delegacije Odbora za evropske integracije na Plenarnoj sednici KOSAK\nUčešće Delegacije NS RS na zatvaranju 143. skupštine IPU


NetDokumenti – pletemo džemper! – E-75 IT Services\nSpremamo se za zimu…Treba nam još jedno osveženje Nakon uspešno sprovedenog istraživanja u svrhu unapređenja web sajta kompanije (rezultatu stižu uskoro, verujemo da ćete biti zadovoljni) pred vas iznosimo još jedan upitnik čijim ćete popunjavanjem još jednom dati doprinos i pomoći nam da unapredimo web sajt proizvoda, a samim tim i celokupno poslovanje. Kako se prvo istraživanje pokazalo kao vrlo značajno, hajde da još jednom damo zeleno svetlo našem mladom, kreativnom timu i pomognemo im.\nCilj istraživanja jeste dobijanje korisnih informacija i smernica kako bi se unapredio web sajt online sistema za upravljanje dokumentima: NetDokumenti. NetDokumenti predstavljaju softversko rešenje čija je osnovna svrha da omoguće pretvaranje papirne dokumentacije u elektronski oblik (što se postiže skeniranjem papirnih dokumenata) i čuvanje takvih dokumenata zajedno sa elektronskom arhivom, na jednom mestu. Ovo softversko rešenje zasnovano je na cloud rešenju u kome se u poslednje vreme i te kako piše B92. Kako smatramo da je u servisu NetDokumenti budućnost, svojim doprinosom postanite deo budućnosti i zajedno sa nama krenite putem uspeha.\nUpitnik je kreiran online na sledećem linku http://goo.gl/rdwOS\nKada se sve bude završilo i unapredilo saznaćete koliko ste doprineli ukoliko nam ostavite kontakt u samom upitniku ili ukoliko budete pratili naš razvoj.Hvala svim učesnicima i onima koji su voljni da proslede i prošire informaciju o aktuelnom istraživanju.\nNova funkcionalnost u softverskom rešenju NetDokumenti – Digitalni potpis


Bombaški napadi u Bangkoku 'mogu biti povezani sa politikom'\nPolicijski službenici analiziraju ostatke eksplozivne naprave, Bangkok\nSerija bombaških napada u glavnom gradu Tajlanda Bangkoku prošle sedmice može biti povezana sa politikom, javila je policija u četvrtak dok vlasti progone više desetina osumnjičenih u vezi s napadima.\nŠest malih bombi i šest zapaljivih uređaja nestalo je prošlog petka, jer je grad bio domaćin sastanka ministara vanjskih poslova jugoistočne Azije kojem su prisustvovali i diplomate iz Sjedinjenih Država, Kine i drugih svjetskih sila.\nU eksplozijama je ranjeno četvoro ljudi, a policija je u početku rekla da su napadi povezani s pobunom na jugu Tajlanda gdje je većinsko muslimansko stanovništvo, a u kojoj je od 2004. godine poginulo više od 7.000 ljudi.\nDvojica osumnjičenih koji su uhapšeni u petak su iz provincije Narathiwat u vladaju nemiri. Oni su među 15 osumnjičenih za napade, ali nemaju svi veze s pobunom na jugu, a neki su napustili zemlju, objavila je policija.\n"Vjerujem da je to povezano s političkim pitanjem", izjavio je u petak šef policije Chaktip Chaijinda na prvoj policijskoj konferenciji za novinare od napada.\nPročitajte: Ideolog Crvenih Kmera umro bez kajanja za zločine njegove politike


Obezbeđena pomoć za osobe sa invaliditetom - juGmedia\nNIŠ – Iz budžeta će ove godine biće izdvojena sredstva za rad personalnih asistenata. Ukupno 28 osoba sa invaliditetom dobiće pomoć personalnih asistenata, a za ovu namenu obezbeđeno je 10,7 miliona dinara.\nKako je istaknuto na sednici Gradskog veća za personalne asistente biće angažovana lica koja su i do sada obavljala taj posao ili nezaposleni sa evidencije Nacionalne službe za zapošljavanje.\nGrad Niš od 2011. godine izdvaja novac za rad personalnih asistenata, mada je prošle godine bilo problema sa isplatom njihovih naknada.\nNa sednici Veća rečeno je da će grad pozvati donatore da svojim sredstvima pomognu da broj personalnih asistenata bude povećan i da njihovu pomoć dobije što veći broj osoba sa invaliditetom. Istraživanja su pokazala da 65 odsto invalidnih lica ima potrebu za ovakvom pomoći.\nNa graničnom prelazu u Preševo sprečen šverc cigareta i rezanog duvana


duško vujošević | CazinNET\nObjavio Amar na Wed, 16/05/2018 - 10:25\nStručni štab muške seniorske reprezentacije Bosne i Hercegovine na čelu sa selektorom Duškom Vujoševićem, saopštio je danas spisak od 24 igrača za kvalifikacione utakmice za Svjetsko prvenstvo 2019. godine.\nObjavio admin na Čet, 21/12/2017 - 15:39\nBivši trener košarkaša beogradskog Partizana i aktuelni selekor košarkaške reprezentacije BiH Duško Vujošević je za Blicsport pričao o dobijenom sporu sa “crno-belima”. “Vujošević je u srijedu obavestio Partizan da je...\nObjavio admin na Tue, 21/11/2017 - 13:54\nKošarkaška reprezentacija Bosne i Hercegovine u petak će u prvom kolu kvalifikacija za Svjetsko prvenstvo koje se 2019. godine igra u Kini dočekati reprezentaciju Rusije. Danas je u sarajevskom hotelu...\nObjavio admin na Čet, 19/10/2017 - 08:38\nSelektor košarkaške reprezentacije Bosne i Hercegovine Duško Vujošević odgovorio je predsjedniku Republike Srpske Miloradu Dodiku, koji ga je “diskvalifikovao za cijeli život”. Dodik je zamjerio Vujoševiću na tvrdnji da Srbiji...\nObjavio admin na Wed, 20/09/2017 - 15:58\nSelektoru košarkaške reprezentacije Bosne i Hercegovine Dušku Vujoševiću danas je amputiran gangrenozni prst lijeve noge. Operacija je izvršena danas na Kliničkom centru u Beogradu, a selektor je iz bolničke postelje...\nObjavio admin na Čet, 07/09/2017 - 13:33\nKošarkaški trener Duško Vujošević kaže da je bio za Jugoslaviju i za svakog za koga je mislio da se bori za Jugoslaviju. Krivice ima na svim stranama, ali za te...\nObjavio admin na Wed, 30/08/2017 - 19:07\nVujošević traži od KK Partizan da isplati dug: Poslao im je poruku - "milom ili silom". Selektor košarkaške reprezentacije BiH Duško Vujošević traži od svog nekadašnjeg kluba Partizana da mu...\nObjavio admin na Čet, 24/08/2017 - 12:57\nKošarkaška reprezentacija BiH će igrati u kvalifikacionoj grupi E protiv selekcija Belgije, Francuske i Rusije. Selektor naše reprezentacije Duško Vujošević nije bio zadovoljan žrijebom. "Apsolutno smo svjesni da smo u...\nObjavio admin na Tue, 22/08/2017 - 14:37\nSelektor košarkaške reprezentacije Bosne i Hercegovine, Duško Vujošević, prolazi kroz veoma težak period u svom životu. Vujošević je nedavno bio primoran da napustio našu selekciju nakon utakmice protiv Slovačke zbog...\nObjavio admin na Ned, 20/08/2017 - 11:46\nAko bolestan čovjek nešto želi, onda je to sasvim sigruno da ozdravi, ali uvjereni smo da je Duško Vujošević sinoć više od ičega želio da mladi košarkaši pobijede Armeniju i...\nSubscribe to duško vujošević\nElon Musk se izvinio britanskom spasiocu kojeg je na Twitteru nazvao pedofilom\nTuga u Brijesnici Velikoj: Porodica sumnja da je Muhamed Vehabović ubijen, uhap…\nBh. informatičari osvojili dvije bronzane medalje u Rumuniji\nTužilaštvo BiH još uvijek radi na predmetu o navodnom prisluškivanju Gordane Tadić…\nPredstavljena visoka spremnost vatrogasaca i spasilaca Kantona Sarajevo


Istraživanje o dezinformisanju online: slučaj BiH\nAnalitičari međunarodno priznatne fact-checking platforme “Raskrinkavanje” predstavili su istraživanje “Dezinformacije u online sferi: Slučaj BiH” kojeg su sproveli uz finansijsku podršku Evropske unije.\nU periodu od novembra 2017. do novembra 2018. godine, “Raskrinkavanje” je analiziralo oko 2500 medijskih sadražaja za koje je ustanovljeno da uključuje neki vid dezinformacija. Istraživanje je pokazalo da se oko 62% dezinformacija objavljenih na više od 450 medija u ovom periodu odnosilo na političke teme.\nŠefica Odjela za komunikacije Ureda Evropske unije u BiH, Jamila Milović-Halilović, naglasila je važnost istraživanja, prvog ovakvog tipa u regiji, u kojem se naročita pažnja posvetila metodologiji baziranoj na provjeravanju činjenica (eng. fact-checking) i kompleksnim algoritmima analize podataka.\nIstraživanjem je utvrđeno da su anonimni portali najčešći tip medija koji proizvodi i prenosi dezinformacije, ali i to da određeni javni mediji prednjače u kontinuiranom objavljivanju dezinformacija političke prirode. Polovina medija iz uzorka istraživanja nalazi se u Bosni i Hercegovini, dok se stotinjak medija koji su u jednogodišnjem periodu objavljivali dezinformacije u vezi sa BiH nalazi u zemljama regiona.\nJedna od autorica istraživanja Tijana Cvijetićanin dodatno je pojasnila da se analiza bavila i kompleksnim vezama između pojedinačnih medija: “Algoritamska analiza je urađena kako bi se ustanovilo da li postoje grupe medija koji su skloni da kontinuirano, redovno i učestalo koriste jedni druge kao izvore i prenosioce istih dezinformacija.”Cijeli izvještaj “Dezinformacije u online sferi: Slučaj BiH” dostupan je na ovom linku.\nPredstavljanje edukativne platforme „Ne vjeruj na prvu“ u Banja Luci i Mostaru\nFact-checking u borbi protiv dezinformacija


DA ili NE: Italija sutra pred sudbinskim referendumom (VIDEO)\nNaslovna/VESTI/DA ili NE: Italija sutra pred sudbinskim referendumom (VIDEO)\nNakon što su Britanci glasali za izlazak iz Evropske unije i Amerikanci izabrali Trampa za predsednika, taj referendum doživljava se kao sudbinski.\nCilj referenduma je smanjenje ovlašćenja i veličine Senata, donjeg doma italijanskog parlamenta, a prema ocenama anlitičara, predsedniku vlade bi bila data mnogo veća ovlašćenja.\nItalijanski premijer Mateo Renci pozvao je u petak Italijane da podrže ključni referendum o ustavnim promenama, poručivši da bi Italija mogla da postane najsnažnija evropska zemlja ukoliko ishod glasanja bude pozitivan.\n“Ova nedelja bi mogla da promeni živote naše dece. Nismo u pitanju ni mi, niti ijedna politička partija, već deca”, rekao je Renci, obrativši se velikom broju okupljenih ljudi u svojoj rodnoj Firenci uoči referenduma koji bi mogao da iz korena promeni njegovu karijeru, prenosi Rojters.\nRenci je, uputivši sinoć poslednji apel Italijanima pred referendum, naglasio da bi pobeda pristalica njegovog predloga reforme “pružila Italijanima mogućnost da ispišu stranicu istorije”.\n“Ako pobedi “da”, Italija će postati lider u Evropi”, istakao je premijer, koji je obećao da će odmah staviti veto na budžet EU kako bi primorao italijanske partnere da njegovoj zemlji više pomognu u rešavanju problema s prilivom migranata koji pristižu na italijanske obale.\nPrema rezultatima većine anketa, očekuje se da će Italijani da zaokruže “ne” i odbace reformu Ustava.\nS obzirom na promene izbornog zakona koje su stupile na snagu još letos, reforma ustava olakšala bi rad vlade.\n“Ne” na referendumu je za mnoge Italijane mogućnost da daju oduška svom nezadovoljstvu. To je “Ne” neoliberalnim reformama, “ne” merama štednje, “ne” establišmentu, “ne” evru i Evropskoj uniji.\n“Tramp je pokazao da može da se uprkos svemu i svima, pobedi”, kaže Mateo Salvini, šef desno-populističke stranke Liga za sever.


Spuštena zavesa na evropski šampionat u Beogradu - Sportske vesti - Savremenisport.com\nNaslovna :: Sportske vesti ::\tSpuštena zavesa na evropski šampionat u Beogradu\nSpuštena zavesa na evropski šampionat u Beogradu\nU nedelju, 1. juna 2014, na Adi Ciganliji završeno Evropsko prvenstvo za seniore u veslanju na kojem je Srbija osvojila zlato u dvojcu bez kormilara. - Pohvale za organizaciju od učesnika i predsednika Evropskog borda Svetske veslačke federacije Poljaka Ričarda Stadijuka.\nPored uspeha na rezultatskom polju Srbija je ostvarila i potpuni trijumf na polju organizacije. Organizacioni komitet na čelu sa Predragom Peruničićem, državnim sekretarom u Ministarstvu omladine i sporta Vlade Republike Srbije, volonteri i sve ostale gradske službe su odradile odličan posao. Pohvale su stigle sa svih strana, kako od učesnika tako i od najviših svetskih veslačkih poslenika. Svi segmenti organizacije su funkcionisali na najvišem nivou a najbolji dokaz toga su i završne reči predsednika Evropskog borda Svetske veslačke federacije Poljak Ričard Stadijuk:\n- Ovom prilikom se u ime Svetske veslačke federacije i Evropskog borda zahvaljujem na odličnom događaju koji ste nam priredili u Beogradu. Evropsko prvenstvo je opravdalo sva očekivanja i pokazalo je da je postalo jedno od najjačih svetskih veslačkih takmičenja. Vidimo se u Poznanju naredne godine - rekao je Ričard Stadijuk i simbolično predao zastavu EP predsedniku Organizacionog komiteta Evropskog prvenstva u Poljskoj 2015.\nTačka na nezaboravan događaj u Beogradu stavljena je intoniranjem srpske himne "Bože pravde" kojom je Evropsko prvenstvo za seniore u Beogradu i zvanično zatvoreno.


Posted on September 20, 2018 September 21, 2018 by Snežana Bilić\nOd četrnaest tačaka dnevnog reda koje su se našle na današnjoj sednici Opštinskog veća opštine Lajkovac, većina se odnosila na verifikaciju ranije donetih zaključaka i odluka, a najvažnije odluke vezane su za oblast poljoprivrede.\nVerifikacijom ranijeg Zaključka, stavljena je van snage Odluka o davanju na privremeno korišćenje PU “Leptirić” objekta “Doma mladih” i verifikovana Odluka o pokretanju postupka za izdavanje u zakup poslovnog prostora Doma mladih u Lajkovcu.\nVerifikovano je i Rešenje o pojedinačnom davanju za projektno sufinansiranje medijskih sadržaja u oblasti javnog informisanja za Radio “Kiss” DOO Lazarevac, u iznosu od 125 000,00 dinara.\nRešenje o obrazovanju Organizacionog odbora za pripremu i organizaciju izložbe krava simentalske rase “Kolubara 2018.” takođe je verifikovano, a utvrđen je i Troškovnik izložbe, za čiju organizaciju je iz budžeta blagovremeno izdvojeno blizu 1,3 miliona dinara. Predsednik Organizacionog odbora ovogodišnje izložbe, koja će se na Krstovdan održati po 37. put u Lajkovcu, je Živorad Bojičić, predsednik SO- e Lajkovac, koji ima veliko iskustvo u organizaciji ove važne stočarske manifestacije.\nLokalna samouprava je izdvojila 2,5 miliona dinara za finansiranje projekta i ranije najavljeno “Pružanje usluge pomoć u kući odraslim i starijima”. Ovim je u narednih godinu dana obezbeđen kontinuitet pružanja ove dragocene usluge, koja se realizuje preko ZCSR “Solidarnost” za područje opština Ljig, Mionica i Lajkovac. Svaka od ove tri lokalne samouprave obezbedila je po 2,5 miliona dinara za nastavak finansiranja usluge, koja će u periodu od 3. oktobra ove do 3. oktobra naredne godine biti i dalje na raspolaganju za najmanje po 30 korisnika u svakoj od ove tri opštine.\nDoneta je Odluka o raspisivanju Javnog konkursa za finansiranje i sufinansiranje projekata u oblasti kulture iz budžeta opštinskog budžeta. U ovu svrhu namenjeno je milion dinara, konkurs će biti objavljen narednih dana, a najvažnija odrednica je da će projekat sa kojim se aplicira biti realizovan na području lajkovačke opštine. Konkurs će biti objavljen na opštinskom sajtu i u listu “Srpski telegraf”.\nBez nadoknade za trećerođeno dete ostala je Dragana Milinović iz Jabučja, jer ima prebivalište na području lajkovačke opštine svega 8 meseci i 29 dana, što za malo nije dovoljno za ostvarivanje ovog prava. Veće je razmotrilo Izjašnjenje po žalbi Dragane Milinović i isto nije uvažilo, jer nije ispunjen uslov o najkraćem roku prijavljenog prebivališta na području lajkovačke opštine.\nNa dnevnom redu i današnje sednice veća našao se veći broj zahteva građana za nadoknadu nematerijalne štete nanete od strane pasa lutalica, kao i par zahteva građana za interventno vodosnabdevanje, koji su dobili zeleno svetlo.\nRazmatrana su i tri prispela zahteva za vansudsko poravnanje, građana koji su pretrpeli štetu izgradnjom puteva u Ćelijama, Pridvorici i u Hajdučkoj ulici. Konstatovano je da su prispeli zahtevi mahom sa nepotpunom dokumentacijom i podvučeno je, da se šteta ne može nadoknaditi ako se ne dokaže da je istu napravila opština Lajkovac. Dat je rok od 15 dana da se kompletira neophodna dokumentacija za prispele zahteve.\nNa današnjoj sednici, neophodnu korekciju pretrpeo je Troškovnik za predstojeće studijsko putovanje u oblasti poljoprivrede – poseta Sloveniji i Italiji, jer je na spisak učesnika studijskog putovanja uvršten i Živorad Bojičić, predsednik SO- e Lajkovac.\n← DUHOVNA TRIBINA\nPREDSEDNIK O NAJVAŽNIJIM ODLUKAMA VEĆA →


Selektor posetio akademiju TSC-a: Oduševljen sam, ovo prevazilazi očekivanja | Novine Toronto\nSelektor posetio akademiju TSC-a: Oduševljen sam, ovo prevazilazi očekivanja\nSelektor fudbalske reprezentacije Srbije Dragan Stojković posetio je akademiju TSC-a i izrazio oduševljenje uslovima koji su stvoreni u Bačkoj Topoli za razvoj mladih talenata.\n"Zaista sam oduševljen svime što sam ovde video, što daleko prevazilazi ono što sam očekivao. Ovde se vodilo računa o svakom detalju, ovo je sportski objekat na koji svi u TSC i cela Srbija treba da budu ponosni", rekao je Stojković nakon obilaska glavne zgrade i terena Akademije, saopštio je TSC.\nStojković je istakao da se u akademiji vodi računa o obrazovanju dece i o tome da redovno pohadjaju školu, što smatra da je izuzetno važno i za njihov fudbalski put.\nOn je dodao da niko ne može da garantuje odakle će iznići neka nova fudbalska zvezda, ali da je sigurno da su u Bačkoj Topoli stvorili uslove i za to.\n"Ova deca imaju uslove da napreduju i da u jednom periodu života zakucaju na vrata reprezentacije", kazao je Stojković.\nIstakao je da je fudbalska akademija TSC primer koji u Srbiji treba slediti.\n"Lično verujem da su ljudi u Srbiji čuli za ovo, posebno u fudbalskoj javnosti. Mislim da širom Srbije treba pratiti ovaj primer, kako bismo omogućili deci da se kvalitetno edukuju i sportski razvijaju", dodao je Stojković i u šali rekao da bi voleo da je malo mladji i na mestu dece iz akademije.\nStojković se pri obilasku Akademije sreo i sa Mladenom Krstajićem, koji je takodje bio selektor Srbije, ali i reprezentativni kolega Stojkovića.\n"Krle je bio zaista fantastičan defanzivni igrač. Veoma me raduje što ga, posle impresivne igračke karijere, vidim i u trenerskom poslu. Mislim da on poseduje iskustvo iz velikih klubova i verujem da zna da to prenese na svoje igrače", kazao je Stojković i dodao da je za TSC veoma važno što ima na mestu šefa stručnog štaba čoveka koji može da prenese veliko znanje na svoj tim.\n"Zadovoljni smo, ovo smo hteli da izgradimo. Naravno, tokom dosadašnjeg rada uočili smo šta je to što nam još nedostaje, a to je barem još jedan teren", rekao je Žemberi.\n"Već sada Bačka Topola ima reprezentativce. Pomenuću Dušana Tadića, koji nije izašao iz ove škole i nije imao ovakve uslove. Verujemo da će mnogi krenuti njegovim stopama, posebno sada kada uz sebe imaju i ovakvu akademiju", rekao je Žemberi.


Procenjuje se da skoro 10 odsto populacije ima dijabetes, tako da se zaista radi o velikom broju ljudi koji bi vakcinacijom, takođe zaštitili sebe i od dobijanja teške forme bolesti ukoliko bi se razboleli – istakao je dr Kon\nNe mogu da kažem da sam najdisciplinovaniji u ovom periodu, ali ipak koristim svu terapiju. Vodim računa, merim nivo šećera u krvi i nadam se da ću iz svega isplivati bez posledica, istakao je epidemiolog dr Predrag Kon, koji već 25 godina boluje od ove bolesti.\nDr Kon navodi da “osobe koje boluju od dijabetesa spadaju u rizičnu grupu”.\n– Osobe koje boluju od dijabetesa pripadaju rizičnim grupama u odnosu na sve infekcija, ali u ovoj situaciji, kada imamo pandemiju, sigurno da spadaju u jednu grupaciju koja je najbrojnija po pitanju rizika. Komplikacija od kovid infekcije, ako neko ima dijabetes, u 44 odsto slučajeva povećava rizik. Ovo je jedna velika grupa ljudi, koja bi trebala da razmišlja o vakcinaciji i tako smanje rizik od smrti ili izbegnu ovo oboljenje. Procenjuje se da skoro 10 odsto populacije ima dijabetes, tako da se zaista radi o velikom broju ljudi koji bi vakcinacijom, takođe zaštitili sebe i od dobijanja teške forme bolesti ukoliko bi se razboleli – istakao je dr Kon.\nProcenjuje se da oko 750.000 ljudi u Srbiji boluje od dijabetesa, a zbog epidemije koronavirusa, sve je više pacijenata koji su dugo bili stabilni sada imaju pogoršanja nivoa šećera u krvi, što predstavlja veliki zdravstveni problem. Istraživanja iz SAD, Nemačke, Italije i Kine su pokazala da trećina pacijenata koji su preminuli od korone, imalo je upravo dijabetes.\nUpravo su i statistički podaci pokazali ono o čemu je govorio dr Kon – trenutna epidemija bacila je senku na ostale hronične bolesti, a oboleli od dijabetesa su u visokom riziku od ovog virusa, ali i od fatalnog ishoda ukoliko se inficiraju.\nSa druge strane, osobe koje nemaju komplikacije i čiji je nivo šećera u krvi dobro regulisan, nemaju veći rizik od razvoja težih oblika kovida 19 od opšte populacije, što samo pokazuje koliko je važno imati regulisan nivo šećera u krvi. Međutim strah od zaražavanja kovid infekcijom je jedan od razloga što pacijenti ne odlaze na kontrole kod lekara. Zbog toga smo došli u situaciju da u Srbiji trenutno nema prave slike o šećernoj bolesti, od koje boluje svaki 10 stanovnik naše zemlje, niti u kakvom su stanju pacijenti.


Održana vatrogasno-spasilačka vežba “Sistem 2021” na četiri lokacije u Novom Sadu (VIDEO) | NSU\nNaslovna vest Održana vatrogasno-spasilačka vežba “Sistem 2021” na četiri lokacije u Novom Sadu (VIDEO)\nOdržana vatrogasno-spasilačka vežba “Sistem 2021” na četiri lokacije u Novom Sadu (VIDEO)\nDanas je održana vežba „Sistem 2021“ Novi Sad. Vežba se realizovala na 4 lokacije u Novom Sadu, i to: Privredna zona Sever 4 kompleks kompanije „NIS“, Kanal DTD – Ponton broj 3 u okviru kompleksa „NIS“, naseljeno mesto Šangaj i Mesna zajednica Slana bara.\nPretpostavka nastalog događaja je da je u kompleksu „NIS“, na prostoru bivše Rafinerije, došlo do tehničko – tehnološkog udesa (iz nepoznatog razloga) na rezervoaru sa bezolovnim motornim benzinom, pri čemu je došlo do požara i eksplozije velikih razmera. Silovit udarni talas eksplozije oštetio je mnoge objekte u kompleksu ali i naseljnom mestu Šangaj, a zbog eksplozije i isijavanja toplote pretila je opasnost da se požar prenese i na susedni rezervoar u kom je uskladištena sirova nafta (oko 30.000 tona).\nS obzirom na to da se radi o tehničko–tehnološkoj nesreći visokog intenziteta koja ozbiljno ugrožava zaposlene u „NIS“ i okolnim preduzećima u Privrednoj zoni Sever 4, ali i stanovnike naseljenog mesta Šangaj, morali smo da regujemo i aktiviran je Gradski štab za vanredne situacije! U tom slučaju, štab čiji je komandant gradonačelnik Miloš Vučević, u skladu sa Zakonom je proglasio vanrednu situaciju na delu teritorije Grada Novog Sada, ali i doneo Naredbu o delimičnoj evakuaciji i druge neophodne akte u skladu sa Zakonom.\nStvorile su se pretpostavke za angažovanje snaga od posebnog značaja za zaštitu i spašavanje radi saniranja posledica požara i eksplozije i uspešne evakuacije stanovništva iz naselja Šangaj!\nU ovoj vežbi učestvuje 360 lica, od toga 97 pripadnika Sektora za vanredne situacije, 23 pripadnika Policijske uprave u Novom Sadu i 240 lica iz sastava subjekata i snaga zaštite i spasavanja Grada Novog Sada.\nZa potrebe vežbe angažovano je 49 motornih vozila (putničkih automobila, kamiona, specijalnih vozila, autobusa, minibuseva, kombija), od toga 18 vozila iz MUP-a i 31 vozilo iz voznog parka subjekata i snaga zaštite i spasavanja Grada Novog Sada.\nZa potrebe vežbe podignuto je šatorsko naselje od 20 šatora, za potrebe zbrinjavanja evakuisanog stanovništva.


Tehnologije kao prednost u odnosu na konkurenciju\nDa li želite da budete korak ispred u odnosu na poslovanje drugih kompanija?\nUpotreba prave tehnologije u skladu sa realnim potrebama Vašeg poslovanja predstavlja stepenik više na skali konkurentnosti. Tehnologija stalno napreduje, ali najsavremenije ne znači često i najpotrebnije. Potrebno je uvideti prave potrebe kompanije za određenom vrstom tehnologije.\nUkoliko ste zainteresovani za besplatan izveštaj koji bi pokazao realne potrebe Vašeg poslovanja za tehnologijom pogledajte našu besplatnu procenu Vaših IT sistema.\nFirma stiče konkurentsku prednost ako je sposobna da otkrije tehnologiju koja će joj omogućiti da neku akivnost obavlja bolje od svojih konkurenata. Tehnologija je veoma napredovala u toku protekle decenije. Opisaćemo samo nekoliko unapređenja koja su imala značajan uticaj na način poslovanja preduzeća i na način interakcije poslovnih ljudi sa klijentima.\nVirtuelizacija servera omogućava IT odeljenjima da mnogo lakše upravljaju većim brojem servera sa manje fizičkih resursa. Drugim rečima isti hardver se koristi za više namena. Virtuelizacija je takođe obezbedila niz drugih važnih prednosti: smanjenje troškova, jednostavniji back up, manje zagrevanja… Analize pokazuju da mnogi današnji serveri koriste 15% svojih kapaciteta. Virtuelizacijom se postiže 80% veća iskorišćenost.\nKoliko puta Vam se ranije dešavalo da Vam je baterija na laptopu na izdisaju usled obavljanja veoma važnog posla? Murov zakon uskoro više neće biti na snazi sudeći po ubrzanom napretku snage računara u oblasti tehnologija. Poslovni korisnici sada mogu koristiti mnogo više energije na svojim laptop i mobilnim uređajima nego što je to bio slučaj početkom decenije. Tj. napredak tehnologije omogućava veću istrajnost uređaja u pogledu energetske vrednosti baterije.\nPosao za poneti-prednosti i mane…Bilo to dobro ili loše, većina poslovnih ljudi sada ima mogućnost da prima mejlove firme na personalne uređaje poput androida i iPhone-a. Samim tim mogu da odgovaraju klijentima brže nego ikad.\nRačunarstvo u oblaku dolazi u fokus kada razmišljate o tome šta je zaista potrebno IT-ju:\nNačin za povećanje kapaciteta ili dodavanje novih mogućnosti bez ulaganju u postojeću infrastrukturu, obuku novih kadrova, ili licenciranja novog softvera.\nRačunarstvo u oblaku proširuje već postojeće mogućnosti Interneta. Već koristite dosta stvari koje su bazirane na računarstvu u oblaku, kao što su npr. G-mail, Skype, LinkedIn… Osnovna ideja računarstva u oblaku je ta da nije bitna Vaša trenutna lokacija da biste pristupili određenim aplikacijama ili podacima, tj. oni postaju lako pristupačni, bez obzira na to odakle im pristupate. Ukoliko želite da Vaše aplikacije u oblaku rade brže, pouzdanije i imaju manje tehničkih problema predlažemo Vam Office 365 I Cloud rešenja.\nPoslovna inteligencija (Business Intelligence) je skup metodologija, procesa i tehnologija koje pretvaraju neobrađene podatke u korisne informacije. Informacije su od neprocenjivog značaja za donošenje ispravnih odluka, što BI sisteme čini nezamenljivim delom procesa odlučivanja i uspešnog poslovanja.\nAko Vas zanima detaljan izveštaj o prodaji, kupcima ili zalihama u Vašoj kompaniji o3on poslovna inteligencija je proizvod koji bi Vam omogućio kvalitetan uvid u postojeće stanje.\nPostoji dosta aplikacija koje su omogućile rapidan napredak u oblasti prodaje, marketinga, i podrške klijentima, samim tim što omogućavaju komunikaciju sa klijentima bez odlaska na mesto sastanka. Na taj način se štedi i vreme i novac koji bi bili potrošeni na takve vidove ugovaranja posla sa klijentima. Web konferencije su takođe veoma dobar način za predstavljanje novog proizvoda ili upoznavanje klijenata sa već postojećim proizvodom online putem. Npr. možemo izdvojiti program Lync koji predstavlja značajnu sponu između naše firme i naših klijenata.\nCMS i blog platforme za korporativne Web sajtove\nSada kada kompanije mogu da naprave komercijalne Web sajtove na platformama kao što je WordPress, polako izumiru statički Web sajtovi koji su zahtevali eksperte u oblasti HTML-a. Kompanije na brz i lak način mogu da naprave Web sajtove svoje firme bez angažovanja stručnjaka koji se razume u kodove i programske jezike.\n Računarstvo u oblaku, Saveti, Tips&Tricks\nbusiness intelligence cloud poslovna inteligencija tehnologije virtuelizacija


HomePolitikaBrnabić: Bezbednost novinara je prioritet, razgovaraćemo i o SLAPP tužbama\n15/12/2021Redakcija BALKAN TVPolitika, Vesti, za slajder0\nNa redovnom mesečnom sastanku je bilo reči i o izmenama i dopunama Krivičnog zakonika, kao i o prekršajnim postupcima protiv novinara sa nedavnih protesta, saopštila je Vlada Srbije.\nDeo medijskih i novinarskih udruženja je tražio da se izmene i dopune Krivičnog zakonika, koje je izradilo Ministarstvo pravde, povuku iz procedure i da se dalje razmatraju u narednom periodu, kada se bude radila šira izmena Krivičnog zakonika.\nTe izmene i dopune su urađene na osnovu analize Zorana Stojanovića i uz podršku Misije OEBS u Srbiji.\nBrnabić je rekla da pitanje zaštite i bezbednosti novinara ostaje „kao potpuni prioritet“, bez obzira na to da li se Krivični zakonik sada menja ili ne.\nNaglasila je i da vlada ostaje potpuno otvorena za nastavak dijaloga o ovoj temi sa svim medijskim i novinarskim udruženjima i u budućnosti.\nPredstavnici Misije OEBS, koji su od početka podržali ceo proces, takođe su naglasili da će i OEBS nastaviti da pruža punu podršku u tome, navodi se u saopštenju.\nNa sastanku su razmatrane i predložene dopune Zakona o javnom redu i miru, koje je izradio Zaštitnik građana, o kojima je članove Radne grupe upoznala njegova zamenica Jelena Stojanović.\nDopune se odnose na definisanje prekršaja učinjenih protiv lica koja obavljaju novinarski posao i na sankcionisanje nepoželjnog ponašanja na društvenim mrežama.\nDogovoreno je da ovi predlozi budu predmet široke javne rasprave u narednom periodu, navodi se u saopštenju.\nPredstavnik Ministarstva unutrašnjih poslova Bekir Dudić je rekao da je MUP povukao prekršajne postupke protiv svih lica za koje je utvrđeno da su novinari.\nIstaknuto je i da je neophodno da policija obrati posebnu pažnju na novinare tokom izveštavanja sa takvih skupova i da je potrebno da novinari imaju vidno istaknute novinarske, odnosno pres legitimacije.\nNaglašeno je i da prekršajne prijave ne mogu da dobiju lica koja se na skupovima nalaze u svojstvu profesionalnih izveštača.\nBrnabić je zamolila da se za sledeći sastanak pripremi informacija o takozvanim „SLAPP“ tužbama kako bi se svi upoznali sa ovim pitanjem.\nPredloženo je da se za sledeći sastanak, u januaru sledeće godine, pripremi informacija o bezbednosti novinara u zemljama članicama EU, u saradnji sa predstavnicima Misije OEBS i Delegacije EU u Srbiji.\nBrnabić je istakla da je ova radna grupa, koja je formirana u decembru prošle godine, imala dobre rezultate i inicijative, te da je potvrđena kao dobar format za dijalog i rešavanje otvorenih pitanja.\nNaglasila je i „da je svakako neophodno nastaviti rad zajedno sa predstavnicima svih medijskih i novinarskih udruženja na sveukupnom unapređenju bezbednosti novinara“.\nZamenik republičkog javnog tužioca Branko Stamenković izneo je informacije o aktuelnim predmetima koje javna tužilaštva vode u vezi sa krivičnim delima, koja su izvršena na štetu bezbednosti novinara.\nStamenković je rekao da su u novembru formirana četiri nova predmeta, a od januara do kraja novembra 71 predmet, od kojih je u 22 utvrđeno da nema elemenata krivičnog dela.\n„Svi učesnici sastanka složili su se da su izuzetno važne brze i konkretne akcije MUP i tužilaštva i stalna komunikacija koju imaju sa predstavnicima medijskih i novinarskih udruženja“, navodi se u saopštenju.\nU izveštavanju o konkretnim slučajevima koje Radna grupa redovno prati, Stamenković je istakao značaj donošenja osuđujuće presude protiv četvrtog okrivljenog u slučaju novinara Milana Jovanovića iz Grocke.\nKada je reč o troje prvostepeno osuđenih, čeka se odluka Apelacionog suda po žalbi.\nU predmetu novinarke Jelene Zorić očekuje se da glavni pretres bude održan na kraju ovog meseca, a u predmetu novinarke Snežane Čongradin podneta je krivična prijava i tu postupa Više javno tužilaštvo u Beogradu.\nStamenković je kao naročito važnu istakao presudu koja je doneta protiv troje okrivljenih za napad na novinara Daška Milinovića, ocenivši to kao izuzetno dobar primer brzog reagovanja svih nadležnih organa.\nU predmetu novinara Marka Vidojkovića doneta je presuda protiv okrivljenog, na koju je tužilaštvo najavilo žalbu, dok je u predmetu novinara Vidojkovića i Kulačina u toku sklapanje sporazuma sa osumnjičenim o priznanju krivice.\nČlan Radne grupe Veran Matić izvestio je o radu SOS telefona, te precizirao da je u proteklom mesecu bilo više od 20 poziva, od kojih je najveći deo bio u vezi sa izveštavanjem novinara sa protesta.\nMatić je istakao da je sistem prijavljivanja slučajeva i reagovanja institucija bio efikasan. On je naglasio da je posebno važna preventiva, koja zahteva mnogo veću koordinaciju svih aktera, kako bi se smanjio broj incidenata.\nU razgovoru je zaključeno da novinarima nedostaje obuka za izveštavanje sa protesta i sa vanrednih ili kriznih situacija generalno.\nUčesnici sastanka saglasni su da bi organizacija takvih obuka trebalo da bude jedan od prioriteta u narednoj godini i da bi trebalo da uključuje i obuku za novinare i za pripadnike policije o postupanju prema novinarima koji izveštavaju sa vanrednih događaja.\nPredstavnici Misije OEBS i drugi međunarodni partneri naglasili su da će podržati tu inicijativu i da će raditi na tome sa predstavnicima medijskih i novinarskih udruženja.\nSastanku su prisustvovali predstavnici Misije OEBS, Delegacije EU u Srbiji, Fondacije Konrad Adenauer i ambasade Kanade.


Vesti online / Vesti / Svet / VIDEO: Španija uhapsila osam katalonskih ministara\nNacionalni sud u Madridu odredio je pritvor za osam članova svrgnute separatističke katalonske vlade, javlja "El Mundo". Sud će najverovatnije sutra izdati evropski nalog za hapšenje Karlesa Pudždemona, izjavio neimenovani izvor iz suda.\nBivši katalonski ministri pre saslušanja\nPritvor je određen osmorici članova svrgnute vlade, među kojima je i potpredsednik Oriol Žunkeras.\nMinistar Santa Vilj, koji je podneo ostavku pre jednostranog proglašenja nezavisnosti prošlog petka, oslobođen je uz kauciju od 50.000 evra, prenosi Rojters.\nŠpansko tužilaštvo je zatražilo izdavanje evropskog naloga za hapšenje smenjenog katalonskog lidera Karlesa Pudždemona i još četiri člana njegovog kabineta.\nLATEST: 6 Civil Guard vans take 9 former Catalan regional ministers off to jail, sirens sounding.@jjimenezgalvezpic.twitter.com/oFE8aSQ3Sw — The Spain Report (@thespainreport) 02. новембар 2017.\nSud će najverovatnije sutra izdati evropski nalog za hapšenje, izjavio je neimenovani izvor iz suda, javlja Rojters. Vangardija je prethodno javila da je sud već izdao nalog.\nČlanovi bivše katalonske vlade svedočili su ranije danas pred Nacionalnim sudom povodom optužbi za pobunu i zloupotrebu javnih fondova.\nProtesti širom Katalonije\nLokalnoi mediji javljaju da na hiljade demonstranata u gradovima Katalonije protestuje zbog pritvaranja bivših člnaova katalonske regionalne vlade posle saslušanja u španskom Nacionalnom sudu u Madridu zbog katalonskog proglašenja nezavisnosti.\nPudždemon i još četiri bivša člana vlade odbili su da se pojave pred sudom u Madridu i ostali su u Belgiji.\nIpak, advokat svrgnutog katalonskog lidera Pol Bekert rekao je da će Pudždemon sarađivati sa španskim i belgijskim vlastima.\nSaslušanje članova raspuštenog regionalnog parlamenta odloženo je na zahtev njihovih advokata.


Rukometni savez KiM o šikaniranju od strane čelnika RSS - Kosovo Online\n10. Septembar 2020. • 12:28\nOtvorenom pismom predsedniku UO RSS Božidaru Đurkoviću obratili su se čelnici RS KiM koji podsećaju da šikaniranja od strane RSS traje već četiri godine.\n“Kao i kada su se dodeljivala sredstva u ranijem periodu, tako i sada, kada se nudi pomoć svim regionalnim savezima, mi smo izuzeti i to smatramo pokušajem omalovažavanja. Tada su sredstva za naš savez bila opredeljena, ali do današnjeg dana ih nismo dobili. Ne brinite, ne radi se o sredstvima, ni o pomoći, radi se o tome da nećemo dozvoliti da budemo zaboravljeni i zanemareni”, navodi se u saopštenju RS KiM.\nIz ovog saveza podsećaju da je Božidar Đurković, kao predsednik TK EHF “svojevremeno bio spreman da dozvoli da tzv. Кosovo nastupi u Srbiji”.\nOdluka Rukometnog saveza SrbijeKosovo Online\n“Na mala vrata je to i pokušano, ali su veliki pritisci sprečili to. Кada su sačinjavane Propozicije RSS izbačen je RS КiM, a tek nakon intervencije smo postali deo Propozicija RSS. Svesni smo da Vi ne brinete o nama i da vas možda ne zanima kako se snalazimo i kako preživljavamo, ali mogli ste makar prividno da pokažete drugačije. Na našu sreću, postoje ljudi koji brinu o nama, pa kad nas je zaboravio krovni savez, bar nas nije zaboravio predsednik države, Aleksandar Vučić, koji se bori za nas i trudi se da naše potrebe i prava budu zadovoljene”, piše u saopštenju.\nStav Rukometnog saveza KiM je i da bi Đurković svojim odlaskom “pomogao srpskom rukometu jednom i zauvek”.\nUz još jedno podsećanje da postoje i da su deo Rukometnog saveza Srbije, iz RS KiM očekuju odgovor i reakciju Đurkovića.\nrukomet Rukometni savez Srbije RS KiM sportisti Božidar Đurković\nHaha 😂 malo kasnije samo sanjate kosarka je prva sto je ujidinje sa albaniom sad i druge jos malo polako polako vi sanjate kosovo je derzava na federacije albanije napred\nRukometne sudije Goran Kovač iz Severne Mitrovice i Srđan Milosavljević iz Zvečana proglašeni su večeras za najbolji sudijski par Srbije u 2019. godini.\nRukometaši „Trepče” pobedom otvorili novu Halu sportova\nPobeda rukometaša iz Negotina u Zubinom Potoku


Predsjednica Republike Srpske Željka Cvijanović izjavila je da je predstavnicima institucija i predsjednicima svih parlamentarnih stranaka u Srpskoj uredno poslat poziv za sastanak u petak, 1. oktobra i da ne zna zašto iz SDS-a nisu obavijestili Mirka Šarovića o tome.\n,,Moguće da u stranačkoj kancelariji niko ne radi, ili možda radi, ali ne obavještavaju partijskog šefa o dopisima iz institucija Republike Srpske'', rekla je Cvijanović Srni upitana da prokomentariše Šarovićevu izjavu da je iz medija saznao da je predsjednica Srpske zakazala sastanak za petak povodom odluke Ustavnog suda BiH o Zakonu o šumama Republike Srpske.\nOna je podsjetila da su opozicioni lideri prekjuče komentarisali i usvajanje odluke Savjeta ministara o privremenom finansiranju zajedničkih institucija BiH, a prethodno je predsjednik SNSD-a Milorad Dodik obavio telefonski razgovor sa svim predsjednicima političkih partija.\n,,Neki su rekli da je to u redu, a drugi da nemaju ništa protiv, ali naravno da "ne mogu to javno hvaliti u medijima". Kako su komentarisali u medijima, vidjeli smo'', navela je predsjednica Srpske.\nOna je naglasila da je za nju irelevantno i to što poručuju preko medija povodom poziva predsjednica Republike da se razgovara o odluci Ustavnog suda BiH o Zakonu o šumama Republike Srpske.\nKako je moje bilo da ih pozovem, tako je i njihovo da odluče hoće li ili neće učestvovati na tom sastanku i nema tu šta više da se objašnjava - istakla je Cvijanović.


Siniša Mali: Zvezda i Partizan duguju državi 25,2 miliona eura za porez | Tuzlanski.ba\nSiniša Mali: Zvezda i Partizan duguju državi 25,2 miliona eura za porez\nDijeljenja: | 14.6.2022. u 13:51\nNedavno je predsjednik Srbije Aleksandar Vučić pozvao klubove da izmire svoje dugove prema državi, pa je ministar finansija Siniša Mali iznio podatke o milionskim obavezama Zvezde i Partizana.\nKošarkaški klubovi Crvena zvezda i Partizan duguju državi za porez gotovo 750 miliona dinara (6,4 miliona eura), dok su fudbalski klubovi dužni 2,2 milijarde (18,8 miliona eura), objavio je ministar finansija Srbije, Siniša Mali.\nNedavno je predsjednik Srbije Aleksandar Vučić pozvao klubove da izmire svoje dugove prema državi, pa je ministar Mali iznio podatke po kojima KK Crvena zvezda ima dug za porez od 96,6 miliona dinara (820.000 eura), a KK Partizan 649,7 miliona dinara (5,54 miliona eura), javlja Tanjug.\nMinistar Mali je podsjetio kako su oba kluba u proteklih 10 godina dobili veliku pomoć od države, državnih institucija, lokalnih samouprava i državnih preduzeća, pa iznio podatak kako je Zvezda dobila 26 miliona eura, a Patizan 24,4 miliona eura u što je uključen i sponzorski ugovor od 8,9 miliona eura sa Naftnom industrijom Srbije.\nDržava za klubove dala i do 130 miliona eura\n„Kada saberete ulaganja u fudbalske klubove Zvezde i Partizana u prethodnih 10 godina, vidite da ih je država sa više od 120 ili 130 miliona eura direktno ili indirektno podržala“, naveo je Mali.\nPrema njegovim riječima, u FK Crvena zvezda država je u posljednjih 10 godina uložila 17,6 miliona eura. Na to je dodao i sponzorski ugovor sa Gazpromom, vrijedan 45,8 miliona eura.\n„Zvezda je 63,4 miliona eura dobila od države i od sponzora. Partizan je dobio 14 miliona eura i tu je velika razlika od skoro 50 miliona eura u odnosu na Zvezdu. Pričao sam i sa predsednikom Vučićem i obojica smo se složili da država treba da uradi šta god može da nađemo jednog stranog, dobrog i jakog sponzora za FK Partizan koji će da ga podrži u narednih pet do 10 godina“, naveo je Mali.\nGovoreći o dugovima fudbalskih klubova, naveo je kako Zvezda za porez duguje 859,7 miliona dinara (7,3 miliona eura), a Patizan 1,3 milijardi dinara (11 miliona eura).\n‘Nije to samo problem novca, već i navika’\n„Nismo videli veliku razliku između ulaganja u Partizan i Zvezdu i ostalih manjih klubova. Poslednje dve godine smo po 10 miliona eura svake godine, pred kraj godine, izdvajali za više od 300 klubova u 17 sportova, nikada više, da pomognemo sve sportove u Srbiji. Ako budemo imali novca ponovo ćemo uložiti 10 miliona eura do kraja godine za te klubove“, naglasio je Mali.\nDodao je da su košarkaški i fudbalski klubovi Zvezda i Partizan „u reprogramu i pokušavaju da vrate dugove, ali su se oni iz godine u godine samo gomilali“.\n„Nije to samo problem novca, već i navika“, rekao je Mali.\n„Ako je država uložila preko 130 miliona eura u FK i KK Partizan i Zvezdu, a oni i dalje duguju za poreze i to ogromne sume novca, to dovoljno govori o njihovom stavu prema svojoj državi. Mi smo tu da pomognemo, ali moramo da uvedemo više reda u poslovanje sportskih klubova. Rekao sam i predsedniku [Vučiću] da ćemo pomagati i dalje ukoliko treba, uz veću kontrolu njihovih finansija, ali da se porez plati i da ti klubovi budu primer drugima“, zaključio je Mali. (Agencije)\nKljučne riječi: dug, Partizan, porez, Siniša Mali, zvezda


Globalno zagrijevanje utiče na životinje\nčetvrtak, 31 januar 2013 18:10\nŽivotinje su oduvijek reagovale na klimatske promjene, ali današnje promjene su toliko brze i velike da životinje ne uspijevaju da se adaptirju na njih, piše u najnovijem izvještaju američke Nacionalne federacije za floru i faunu koji upozorava na poslijedice globalnog otopljavanja na biodiverzitet. "Klimatske promjene su najveća pijretnja sa kojom će se fauna suočiti tokom 21. vijeka", navodi se u američkom izvještaju i dodaje da "klimatske promjene na koje su se životinje navikle tokom hiljada godina sada toliko brzo evoluiraju, a poslijedice su već vidljive".\nMnoge vrste su se preselile u hladnije oblasti i to se dogodilo dva-tri puta brže nego što su naučnici predvidjeli, prenosi italijanska agencija Ansa.\nŽivotinjske vrste reaguju na različite načine na jake promjene temperatura tokom sezona, na primjer, na raniji dolazak proljeća ili na česte promjene spoljašnjih uslova.\nTi uslovi, naglašava američka federacija, mogu stvoriti neravnotežu među životinjama i istovremeno negativno uticati na njihove izvore hrane. "Već postoje dokazi da klimatske promjene utiču na smanjenje životinjskog svijeta, ali još nisu zabelježeni nestanci nekih posebnih vrsta. Koliko će vrsta nestati tokom 21. vijeka zavisi od toga koliko će se zagrijati planeta tokom narednih decenija", zaključuje se u izvještaju američke federacije.\nViše u ovoj kategoriji: « Klimatske promjene obilježiće i 2013\tSpektakularna erupcija Etne »


Ostali sportovi - Kuglanje: Železničar startovao porazom\nNapisano u kategoriji Ostali sportovi, 31 januara, 2010\nNa startu drugog dela sezone, pančevački kuglasi počeli su sa porazom. Na kuglani na Adi Ciganliji, u nedelju je održan meč 10.kola Prve lige Srbije, grupe Centar, između domaće ekipe IMR i Železničara iz Pančeva.Beograđani su bili uspešniji tim i zasluženo pobedili rezultatom 2926:2898 oborenih čunjeva, odnosno 5:3.\nEkipa iz Beograda nalazi se na dnu tabele i do sada nije imala ni jedan osvojeni bod. Oni su se pojačali na polusezoni, ali ništa se nije promenilo u njihovoj igri i rezultatu.\n„Došli su do dva boda uz veliku našu pomoć. Mi smo nastupili bez četvorice standardnih igrača koji su povređeni, a ostatak ekipe koji čini podmladak, nije mogao da pruži više kad znamo da smo imali samo četiri treninga pre početka sezone – istakao je trener pančevačke ekipe Zoran Milosavljević.“\nKuglaši Železničara izgubili su sa samo 28 čunjeva. Bodove za Želju postigli su: Krašna, Čikić i Milosavljević. Posle ovog meča Pančevci su i dalje u sredini tabele sa pet pobeda i isto toliko poraza. Narednog vikenda na redu je 11.kolo, kada će Pančevci gostovati ekipi Kraljeva.


BalkanMagazin :: Klimatski samit u Glazgovu poslednja šansa za preokret\nnedelja, 31. oktobar 2021 15:07\nKonferencija Ujedinjenih nacija o klimatskim promenama (COP26), koja se smatra ključnim pokušajem da se svet primora da smisli konkretne planove za održavanje porasta temperature na maksimalno 1,5 stepeni Celzijusa, počinje danas u Glazgovu i trajaće do 12. novembra. Razgovori za koje se već dugo zna da će biti teški, dodatno su opterećeni pandemijom korona virusa, ekonomskom krizom koju je ona izazvala i najnovijim globalnim problemima sa energentima. (Foto: Pixabay)\nDugo očekivani samit o klimi (COP26) koji se otvara danas u Glazgovu, okupiće 196 svetskih lidera, uz najavu prisustva oko 25.000 delegata, kako bi se razgovaralo o smanjenju emisije ugljen-dioksida i potezima koje treba preduzeti kako bi se izbegla klimatska katastrofa.\nPremijer Velike Britanije Boris Džonson je domaćin dvonedeljnog samita, a među brojnim zvaničnicima su američki i francuski predsednici Džozef Bajden i Emanuel Makron, i indijski premijer Narendra Modi.\nBritanski princ Čarls, koji će u ponedeljak zvanično otvoriti COP26 u Glazgovu, umesto kraljice Elizabete Druge, danas je rekao delegatima da postoji „hitna potreba“ da se istraže načini koji bi omogućili da se razvije “mehanizam za obezbeđivanje suverenih garancija rizika koje bi pomogle oslobađanju značajnih suma novca kako bi ovo javno-privatno partnerstvo postalo stvarnost”, prenosi britanski list Independent.\n„COP26 koji sutra počinje u Glazgovu je bukvalno poslednja šansa da lepe reči pretvorimo u još bolja dela”, naglasio je princ Čarls.\nKlimatski samit u Glazgovu okuplja lidere 196 zemalja, uz najavu prisustva oko 25.000 delegata, kako bi se razgovaralo o rešavanju klimatske krize. (Izvor: Fonet)\nZagrevanje u Rimu\nKonferencija Ujedinjenih nacija o klimatskim promenama (COP26) u Glazgovu, održava se nakon upravo okončanog dvodnevnog sastanka G20 u Rimu.\nKlimatske promene i pandemija kovida-19, kao i nastavak pregovora sa Iranom i oživljavanju sporazuma o nuklearnom programu te zemlje, bile su glavne teme sastanka čelnika dvadeset najvećih svetskih ekonomija, koji je otvorio italijanski premijer Mario Dragi, prenele su svetske agencije.\nInače, to je prvi put da se čelnici država G20 sastaju uživo otkad se kovid-19 proširio svetom.\nSastanku u Rimu ipak nisu prisutvovali kineski predsednik Si Đinping, koji nije napustio Kinu od početka pandemije, kao ni ruski predsednik Vladimir Putin, ali su se obojica uključila videolinkom.\nRuski i kineski lider će na isti način biti prisutni na samitu UN u Škotskoj (COP26), kao i britanska kraljica Elizabeta Druga.\nDolazeći na samit Grupe 20 industrijski najrazvijenijih zemalja i zemalja u razvoju u petak u Rimu, britanski premijer Boris Džonson je upozorio je da bi se moderna civilizacija mogla raspasti poput starog Rima ako svetski lideri ne preduzmu mere da suzbiju klimatske promene.\nDžonson je ipak priznao da ni G20 ni COP26 neće zaustaviti globalno zagrevanje, kao i da se svet može nadati samo „usporavanju rasta“ temperature, preneo je BBC.\nGeneralni sekretar UN Antonio Gutereš je istovremeno ocenio da postoji ozbiljan rizik da Glazgov neće dati rezultate.\nSmatra da svet i dalje ide ka klimatskoj katastrofi, iako su mnoge zemlje ažurirale svoje klimatske ciljeve.\nPotom je Rojters preneo da u zajedničkom saopštenju G20 stoji obećanje o delovanju prema ograničenju rasta temperature na 1,5 stepeni Celzijusa, do 2050. godine, ali da neće biti obavezujućih mera.\nKonferenciji UN-a o klimatskim promenama prethodio je dvodnevni sastanak G20 u Rimu. (Izvor: Fonet)\nSAD i EU okončale spor\nNa sastanku G20 u Rimu je ipak rešena jedna ekonomsko-ekološka tema. Naime, došlo je do okončanja spora između Sjedinjenih Američkih Država i Evropske unije povodom uvoznih taksi za čelik i aluminijum, što je propraćeno zajedničkom izjavom dve strane da će raditi na globalnom aranžmanu za borbu protiv "prljave“ proizvodnje i prevelikih kapaciteta u toj industriji, javlja Rojters.\nBudući aranžman SAD i EU će biti izazov za Kinu, koja proizvodi više od polovine svetskog čelika i koju Brisel i Vašington optužuju da ima višak kapaciteta koji ugrožava opstanak njihove industrije čelika.\nU svakom slučaju globalni dogovor SAD i EU treba da se razradi u naredne dve godine kako bi se promovisao "zeleniji" proces prozvodnje čelika i aluminijuma, a on će biti otvoren za druge države koje žele da se pridruže, uključujući Kinu, čiji je sektor čelika odgovoran za 10 do 20 odsto proizvodnje emisije ugljen-dioksida na Zemlji.\n"Aranžman je, naravno, otvoren za sve istomišljenike", rekla je predsednica Evropske komisije Ursula fon der Lajen, dodajući da je proizvodnja čelika jedan od najvećih izvora emisije ugljenika na globalnom nivou.\nNa sastanku G20 u Rimu su izostali konkretni dogovori o suzbijanju klimatskih promena, ali je rešen spor SAD i EU povodom uvoznih taksi za čelik i aluminijum. (Američki predsednik Džozef Bajden i predsednica Evropske komisije Ursula fon der Lajen. Izvor: Fonet)\nPozicija svetskih sila\nGrupa G20, koju čini devetnaest država i Evropska unija, odgovorna je za 80 odsto svetskih emisija gasova staklene bašte. Gotovo trećina se odnosi na Kinu.\nČlanice G20 su i države poput Saudijske Arabije, zemlje s najvećim rezervama nafte na svetu, kao i Australije kojoj je ugalj drugi najvažniji izvozni proizvod, tako da se i dalje ulaže u taj energent iako stručnjaci pozivaju na njegovo napuštanje.\nTo je ujedno i razlog što su kritičari i ekološki aktivisti skeptični u iskrenost namera država u borbi protiv klimatskih promena, kao i povod da skup lidera najbogatijih država sveta bude propraćen protestima u centru Rima.\nOkupljeni aktivisti su zahtevali od učesnika samita G20 da preduzmu hitne i odlučne akcije u sprečavanju klimatskih promena. Na transparentima je bio i onaj na kome je pisalo „Od Rima do Glazgova, problem su vaša rešenja“, preneo je AP.\nSamit G20 u Rimu je održan kratko nakon upozorenja stručnjaka da je potrebno hitno delovanje po pitanju smanjenja štetnih emisija, a nastavak dijaloga će svakako uslediti na klimatskoj konferenciji Ujedinjenih nacija (COP26) koja je danas počela u Glazgovu.\nBritanski premijer Boris Džonson smatra da je klimatski samit UN-a u Glazgovu trenutak istine za ceo svet.\nKlimatski ciljevi UN-a\nPrema ranijim najavama, u fokusu dvonedeljnog samita o klimi (COP26), koji danas počinje u Glazgovu je rešavanje klimatske krize do kraja decenije, koja se smatra izuzetno kritičnom, posebno u kontekstu očuvanja biodivirziteta.\nImperativ je drastično smanjenje štetnih emisija iz atmosfere koje stvara sagorevanje fosilnih goriva do 2030. godine, kao i njihovo potpuno eliminisanje do sredine veka.\nRazgovaraće se o regulisanju globalnih i regionalnih klimatskih režima, kroz prizmu tekućih pregovora o biodiverzitetu, uključujući i cilj „30 prema 30“, nove američke administracije, koji se odnosi na korišćenje naučno zasnovanog donošenja odluka za zaštitu 30 posto kopna i voda do 2030. godine.\nSa druge strane, stručnjaci UN upozoravaju da će, čak i ako se primene svi sadašnji nacionalni planovi za borbu protiv klimatskih promena, temperatura porasti za 2,7 stepeni, što će prouzrokovati sve više ekstremnih vremenskih prilika i nepogoda.\nBritanski mediji prenose i da je više hiljada aktivista stiglo u Glazgov, mnogi posle marševa od više desetina i hiljada kilometara, kako bi učestvovali u manifestacijama koje se organizuju paralelno sa klimatskim samitom i izvršili pritisak na svetske lidere da preduzmu potrebne korake u pravcu zaštite klime.\nU svakom slučaju, pred učesnicima svetskog klimatskog samita (COP26) u Škotskoj ponovo će se naći staro pitanje - da li svet može da se ujedini i suoči sa globalnim zagrevanjem kao zajedničkim neprijateljem, pre nego što bude kasno i za najodlučnije poteze.


Završena prva faza bulevara prema Tuzima; Vuković: Svaki 21. maj prilika da sumiramo rezultate i trasiramo put daljeg razvoja – Glavni Grad Podgorica\nGradonačelnik Podgorice dr Ivan Vuković, predsjednik Crne Gore Milo Đukanović, predsjednik Skupštine Opštine Tuzi Fadilj Kajošaj i direktor Uprave za saobraćaj Savo Parača, sa saradnicima, obišli su završne radove na izgradnji I faze bulevara prema Tuzima.\nPozdravljajući prisutne, gradonačelnik Vuković je podsjetio da je 2006. godine Crna Gora svijetu poslala jasnu poruku da želi da bude dio savremene civilizacije, odbacujući inferiornost, odbacujući kompleks niže vrijednosti, uvjerena da na temelju pameti i stvaralačke energije svojih ljudi može postati uspješna zemlja i jedno od najljepših mjesta za život u ovom dijelu Evrope.\nGradonačelnik Vuković je na kraju zahvalio svim partnerima na projektu. „Želim da zahvalim Upravi za saobraćaj na finansijskoj podršci svim projektima, kompaniji Bemax koji su kao i uvijek svoj dio posla završili kako treba i posebno zahvalnost predsjedniku države Milu Đukanoviću, koji je uveličao svojim prisustvom današnji skup i koji od prvog dana mandata ove gradske uprave predstavlja snažan oslonac i veliku podršku svemu što radimo. Nek je vječna Crna Gora“, zaključio je Vuković.\nPredsjednik Crne Gore Milo Đukanović izjavio je da Dan nezavisnosti obilježavamo ovim suštinski i simbolički veoma važnim projektom. “Želio bih da iskoristim ovu priliku da izrazim poštovanje za ogromne napore koje Glavni grad čini na daljem infrastrukturnom uređenju Podgorice. Ovo je jedan od najvažnijih infrastrukturnih projekata i drago mi je da na taj način uprava Glavnog grada pokazuje odgovornost za pružanje kvaliteta i infrastrukturnog uređenja Podgorice. Uz to, pokazuje se i odgovornost gradske uprave prema obećanju datom u predizbornoj kampanji i drago mi je da nakon bulevara u Donjoj Gorici sada gradimo i privodimo završetku izgradnju i ovog bulevara, čime se potvrđuje ozbiljnost Glavnog grada da sa svim susjednim opštinama izgradi moderne saobraćajnice, bulevarskog tipa”, poručio je predsjednik, Milo Đukanović. On je kazao je da je veoma značajan trud koji lokalna uprava Tuzi ulaže u cilju unaprjeđenja života građana te opštine. On je ukazao na suštinski i simbolički značaj ovog projekta, ističući da infrastrukturni projekti otvaraju vrata za investitore, a samim tim i za nova zaposlenja.\nIzjavu gradonačelnika dr Ivana Vukovića dostupna je na sljedećem linku: https://youtu.be/1bjAxfrX8kA\nIzjava predsjednika Mila Đukanovića dostupna je na sljedećem linku: https://youtu.be/3C1rERtTRZk\nPokrivalice sa događaja: https://youtu.be/JIsWjHNHpzE\nSnimak iz vazduha: https://youtu.be/3k5pPWm0aZ0\nMaj, 20. 2020.\nPočela gradnja sekundarne kanalizacione mreže u sklopu PPOV vrijedna preko... Čestitka za 21. maj – Dan nezavisnosti


Medvedev: Pooštravanje sankcija Rusiji kao objava ekonomskog rata – Bankar.me\nAugust 10, 2018 MAKRO, RUSIJA, SAD, SVE VIJESTI Leave a comment\nOn je naveo da se na to mora odgovoriti svim mogućim ekonomskim, političkim i drugim sredstvima.\nGovoreći o sankcijama koje su na snazi, Medvedev je rekao da je cilj takvih mjera da se “ograniči moć” Rusije, kako bi se “uklonila sa liste moćnih rivala u medjunarodnoj areni”, iako je njihovo uvođenje obrazloženo političkim razlozima.\nStejt department je prethodno saopštio da SAD uvode nove sankcije Rusiji zbog korišćenja hemijskog oružja u pokušaju ubistva bivšeg ruskog dvostrukog agenta Sergeja Skripalja i njegove ćerke u martu u Velikoj Britaniji. Sankcije će stupiti na snagu oko 22. avgusta. Vašington se odlučio za nove sankcije uprkos naporima predsjednika SAD Donalda Trampa da poboljša odnose s Rusijom i u jeku istrage o mogućem miješanju u američke predsjedničke izbore 2016. godine.\nPOJMOVIRusija - SAD sad vs rusija Sankcije Rusiji\nPrevious “Beograd na vodi” na meti američkih agenata\nSljedeći Sawiris uložio polovinu svog bogatstva od 5,7 milijardi dolara u zlato


Velika Britanija i Evropska unija postigle dogovor o Brexitu | Trend Radio Velika Kladuša\nBritanski i evropski pregovarači postigli su dogovor o Brexitu. Britanski premijer Boris Johnson i predsjednik Evropske komisije Jean Claude Juncker objavili su da je potpisan “pošten i uravnotežen” sporazum.”Gdje postoji volja, tu je i dogovor! To je pošten i uravnotežen sporazum za EU i Veliku Britaniju i to je dokaz naše opredijeljenosti da pronađemo rješenja”, napisao je Juncker na Twitteru.\nMeđutim čelnik britanske Laburističke stranke Jeremy Corbyn osudio je sporazum o Brexitu postignut između premijera Borisa Johnsona i Evropske unije kao “čak i gori” od sporazuma koji je postigla Johnsonova prethodnica Theresa May koji je odbačen u britanskom parlamentu većinom glasova.\nSvjetska banka: Za zemlje Evrope i centralne Azije 486 miliona dolara pomoći\nŠpanija ispred Italije po broju zaraženih, zabilježena 7.472 nova slučaja\nPečat navodno odnešen na dezinfekciju\nOd 34 testirane osobe iz Unsko-sanskog kantona njih 8 je pozitivno na koronavirus


Top 10 - Ruki Sansa i centar Jute "pokvarili" obruč - Sportske.net\nTop 10 - Ruki Sansa i centar Jute "pokvarili" obruč\nU večeri između petog i šestog oktobra odigrana su tri meča u predsezoni NBA lige.\nSilni gospodari prstena, Grifin bacio patiku u lice protivniku!Srbin osetio "Grmljavinu", Barsa se isprsila pred OklahomomReal "zaključao" Ljulja - Ukoliko ga neko želi, moraće papreno da plati!Ana Dabović u finalu WNBA lige!NBA - Top 10 najboljih poteza iz sinoćnjih mečeva\nNa parkete je izašlo šest ekipa, Klipersi su se opravili od debalka koji su doživeli protiv Voriorsa te su savladali Toronto, a aktuelni šampion je bez većih problema savladao Orlando Medžik. Irving nije bio u postavi Kavsa, dok su Lebron i Lav imali "epizodne" uloge u trijumfu svoje ekipe.\nFiniks Sansi su bili bolji od Juta Džeza, a više o svim duelima, kao i bizarnoj situaciji sa susreta Klipersa i Reptorsa OVDE.\nNa čelu liste je "bekap" centar Jute Džef Vajti sa snažnim zakucavanjem, a na čelu je mogao da se nađe i potez Markiza Krisa, rukija iz redova Sansa.\nNajboljih deset pogledajte u prilogu.


Karadžiću ne daju 'Skajp'\nPrekidaju pilot-projekat, koji je trebalo da istestira mogućnost primene ovog vida komunikacije pritvorenika RADOVAN Karadžić niti drugi srpski zatvorenici u Sheveningenu neće dobiti mogućnost da iz pritvora sa porodicama razgovaraju putem "Skajpa". Upravnik sekretarijata Mehanizma u Hagu Olufemi Elijas, u čijoj nadležnosti je bila ta procedura, obavestio je predsednika suda Karmela Ađijusa da prekida pilot-projekat, koji je trebalo da istestira mogućnost primene ovog >> Pročitaj celu vest na sajtu Večernje novosti << vida komunikacije pritvorenika. Time je praktično odbijen Karadžićev zahtev da mu se omogući korišćenje "Skajpa". Pročitajte još - INCIDENT UOČI PRESUDE KARADžIĆU: Ispred tribunala u Hagu napadnut muškarac sa srpskom zastavom Elijas je naveo da pritvorenici ne mogu koristiti "Skajp" na siguran način i da on predstavlja rizik da se krše sudski nalozi, ometaju i zastrašuju svedoci i ugrožava bezbednost svih.\nHag: „Korišćenje `Skajpa` visoki bezbednosni rizik“\nIzvor: Vostok.rs, 26.Jul.2019, 11:10\nRadovan Karadžić niti drugi srpski zatvorenici u Sheveningenu neće dobiti mogućnost da iz pritvora sa porodicama razgovaraju putem "Skajpa". Upravnik sekretarijata Mehanizma u Hagu Olufemi Elijas, u čijoj nadležnosti je bila ta procedura, obavestio je predsednika suda Karmela Ađijusa da prekida...


Peticija za bolji biciklistički Beograd - Sportski portal Srbije\n• Uvođenje sistema javnih bicikala po već postojećem projektu pod nazivom Cikliranje. Ovo rešenje se primenjuje u više od 400 gradova u svetu i do sad je pokazalo rezultate a najbolji primer je susedni Novi Sad i projekat NS Bajk koji već ima 7 stanica\n• Nedostatak bezbedne veze starog i novog Beograda. Brankov most nije adekvatno obeležen i ne postoji biciklistička traka ili staza ka centru grada. Tražimo obeležavanje biciklističke trake na Brankovom mostu i projektovanje i izradu staze/trake ka centru grada preko Pop Lukine ulice, Topličinog venca i ulice Vuka Karadžića\n• Tražimo iscrtavanje biciklističke trake u ulici Bulevar Kralja Aleksandra i promenu namene kolovoza u kolovoz sa biciklističkom trakom\n• Nedostatak kontrole saobraćajne policije u već postojećoj zoni 30 na Dorćolu. Tražimo da kotrole budu redovnije da bi se vozači navikli da poštuju ograničenje\n• Izgradnja biciklističke staze od Ade Ciganlije do Ade Huje čime bi se jedan deo Palilule priključio na već postojeću biciklističku infrastrukturu. Mogla bi se za početak iscrtati biciklistička traka u ulicama Poenkareovoj i Vanizelosovoj, što ne iziskuje veliko ulaganje i gde je dovoljno samo promeniti status kolovoza u kolovoz sa biciklističkom trakom (ovu deonicu već koristi veliki broj biciklista)\n• Nedovoljan broj bezbednih biciklističkih parkinga. Tražimo biciklističke parkinge sa U profilom ispred javnih institucija (opština, fakulteta, škola, domova zdravlja). U odabir mesta za parkinge trebalo bi uključiti i građane/građanke nekom vrstom javne ankete\nPosted: 21 maj 2013


Poseta Mogerinijeve regionu ima dvostruki cilj - Centar za spoljnu politiku\nNaslovna Vesti Poseta Mogerinijeve regionu ima dvostruki cilj\nPoseta Mogerinijeve regionu ima dvostruki cilj\nJoksimović: Poseta Mogerinijeve regionu ima dvostruki cilj\nDirektorka Centra za spoljnu politiku Aleksandra Joksimović izjavila je da poseta visoke predstavnice EU Federike Mogerini zemljama regiona ima dvostruki cilj – prvi da poruči regionu da su vrata EU otvorena za dalje proširenje uprkos krizi i drugi da se uveri da su demokratski procesi Zapadnog Balkana karakteristični.\nOna je, gostujući u Dnevniku RTS-a, rekla da Mogerinijeva dolazi u osetljivom trenutku kada je region u krizi, pogotovo Makedonija.\nDodaje da će izveštaj EU o stanju u regionu biti predstavljen 6. marta.\nJoksimovićeva je istakla da EU posmatra demokratske procedure i da insistira da predsednik Makedonije poveri mandat Zoranu Zaevu, koji je obezbedio većinu za formiranje vlade.\nDodaje da je situacija izuzetno ozbiljna i da će se u narednom periodu videti da li će napetost rasti.\n„Čini se da postoji mali prostor da se makedonska kriza razreši mirnim putem, verujem da će bez obzira na otvorene poruke različitih svetskih lidera doći i do različitih diplomatskih razgovora koji neće biti u javnosti otvoreni. Pokušavaće se sa pronalaženjem rešenja koje će zadovoljiti sve strane Makedonije, postoji šansa da se kriza okonča na dobrobit svih“, smatra Joksimovićeva.\nGovoreći o tome da li makedonska kriza može da se „prelije“ na region Joksimovićeva je rekla da na takvom nivou tenzija postoji opasnost prelivanja, ali da Srbija može, za sada, da bude mirna.\n„Unutrašnje tenzije u BiH imaju konstantnu dinamiku, čini se da različiti akteri pokušavaju da podignu tenzije do granica pucanja. Navikli smo na takvu dinamiku BiH koja nije dobra. Sačekala bih da vidimo šta će reći sud u Hagu sa revizijom, a zatim bih mogla jasnije da komentarišem dalji razvoj situacije. Evidentno je da je tema bila smišljena provokacija, koja je porizvela željeni efekat“, objasnila je Joksimovićeva.\nOna je dodala da „cela priča utiče na unutrašnju situaciju BiH, a ne na odnose Beograda i Sarajeva“.\nGovoreći o odnosima Srbije i zemalja regiona tokom predizborne kampanje u zemlji, Joksimovićeva je rekla da je činjenica da na određeni način različite vrste kriza unutar zapadnog Balkana utiču na stanje u zemlji.\n„Ne smemo da zaboravimo i odnose sa Hrvatskom koja je članica EU. Varnice između Beograda i Zagreba nisu prestale, ali može da se očekuje da u narednom periodu dođe do pada tenzija. Srbija je ušla u predizbornu kampanju, ali u odnosu na region možemo da je posmatramo kao stabilnu zemlju“, zaključila je Joksimovićeva.\nPrethodni članakJoksimović o značaju balkanske turneje Mogherini\nSledeći članakZapadni Balkan se krčka, ko će da isključi ringlu?


Čovek koji je za petama jednom pedofilu iz moćnih političkih krugova, Igor Jurić, javno nam je rekao da ukoliko njegovo telo uskoro bude nađeno u Dunavu, udavljeno ili na neki drugi način usmrćeno, znajmo tada da on nije izvršio suicid, nego da je… »\n"Pokušaj da razumemo posledice po društvo": Reditelj Vladimir Tagić o seriji "Sablja" koja se bavi ubistvo Zorana Đinđića\nVladimir Tagić je mladi filmski reditelj, koji je široj javnosti, pre svega, poznat po seriji "Jutro će promeniti sve", a nedavno je publika imala prilike da ga vidi i ispred kamere u seriji "Porodica" gde je igrao jednog od novinara. Tagić inače… »\n"Jezive paralele sa ubistvom Zorana Đinđića"\nSimon Ilse upozorio je na sličnosti u navodnim pretnjama upućenim potpredsedniku vlade Dritanu Abazoviću i u ubistvu srpskog premijera Zorana Djinđića. Šef kancelarije Fondacije Hajnrih Bel za Srbiju i Crnu Goru sa sedištem u Beogradu je pozvao… »\nNovi dokazi u slučaju protiv Veljka Belivuka i njegove ekipe. Novi dokazi u slučaju protiv Veljka Belivuka i njegove ekipe. U tajnom bunkeru u "kući strave" u Ritopeku, gde je klan Veljka Belivuka čuvao pravi arsenal različitog naoružanja, bila je i… »\nMinistar Aleksandar Vulin poslednji u nizu zvaničnika koji poredi grupu navijača Partizana sa onom koja je odgovorna za ubistvo premijera Srbije Zorana Đinđića Poređenje između Zemunskog klana i klana Veljka Belivuka je nemoguće. Zemunski klan bio… »\nU tajnom bunkeru u “kući strave” u Ritopeku, gde je klan Veljka Belivuka čuvao pravi arsenal različitog naoružanja, možda je bila i puška “hekler i koh G3”, ista kao ona iz koje je 12. marta 2003. ubijen premijer Zoran Đinđić. U bunkeru… »\nStanišić sprečio građanski rat? Uloga moćnog šefa db u velikim protestima zbog izborne krađe u Srbiji!\nJovica Stanišić, moćni šef Državne bezbednosti, odigrao je ključnu ulogu u sprečavanju izbijanja građanskog rata u zimu 1996, govore dokumenta američke tajne službe, koja je pedantno pratila delovanje čoveka koji mnogo zna i koji i danas, dok… »\nDanas su po svetskim zatvorima, a tvrdi se da su se raspali ubrzo posle policijske akcije “Sablja”, pokrenute posle ubistva premijera Srbije Zorana Đinđića. KRVAVI SPISAK… »\nVeliki park pre 21 dana\nJKP Vodovod i kanalizacija danas bez vode ostavlja sledeće potrošače : Zbog radova na vodovodnoj liniji u ulici Nikole Pašića u nedelju 25. aprila 2021 godine u periodu od 08:00h do 15:00h bez vode će ostati potrošači u ulici Nikole Pašića od… »\nDnevnik pre 28 minutajoš 11 povezanih


► Zvaničnik SZO: Srbija spremna da se suoči sa eventualnim širenjem korona\nDirektor Svetske zdravstvene organizacije za Evropu Hans Kluge rekao je danas u razgovoru sa premijerkom Srbije Anom Brnabić u Beogradu da je saradnja sa srpskim Ministarstvom zdravlja odlična kao i da je Srbija spremna da se suoči sa eventualnim širenjem koronavirusa, saopšteno je iz Vlade Srbije.\nBrnabić je razgovarala sa zvaničnikom Svetske zdravstvene organizacije za Evropu o širenju saradnje u okviru unapređenja zdravstvenog sistema u Srbiji, kao i o podršci u borbi protiv koronavirusa.\nSagovornici su se složili da treba raditi na preventivnim merama u slučaju da se koronavirus proširi, ali da mora da se radi i na suzbijanju širenja lažnih vesti koje uzrokuju porast straha među stanovništvom, navodi se u saopštenju.\nPremijerka Brnabić je naglasila da Srbija ozbiljno radi na unaprejenju zdravstvenog sistema kao i da se uskoro očekuje realizacija brojnih projekata, od kojih rekonstrukcije Кliničkih centara u zemlji spadaju u prioritetne.\nOna je čestitala Klugeo na novoj funkciji i izrazila zadovoljstvo što je posetio Srbiju odmah po imenovanju.\nSvetska zdravstvena organizacija i Viber zajedno u borbi protiv dezinformacija\nSvetska zdravstvena organizacija (SZO) i Rakuten Viber najavili su novo partnerstvo putem koga će se zajednički boriti protiv dezinformacija u vezi pandemije COVID-19, i to uz pomoć globalnog,...


Mihajlović lobista stranog interesa, ustala u odbranu Rio Tinta – radiosabac.com\nMihajlović lobista stranog interesa, ustala u odbranu Rio Tinta\nin Društvo, rio tinto, Vesti, Zorana Mihajlović\nPredsednik Dveri Boško Obradović izjavio je da je ministarka rudarstva i energetike Zorana Mihajlović po ko zna koji put ustala u odbranu po zlu čuvene kompanije Rio Tinto i da je lobista stranog interesa i simbol korumpiranog sistema.\nObradović je u pisanoj izjavi pozvao Mihajlović da navede primer gde Rio Tinto posluje bez negativnih posledica po životnu sredinu i da kaže zašto druge države u Evropi ne otvaraju rudnike litijuma kada raspolažu rezervama te rude.\nUpitao je i zašto Rio Tinto već otkupljuje imanja u lozničkim selima ako im nije odobreno otvaranje rudnika i da li to znači da će „namešteni referendum“ biti pokriće za odluku vlasti koja je već doneta.\nObradović je ocenio da ne samo da srpski seljaci neće moći više da rade na svojim njivama, već da neće moći više ni da žive na svojim vekovnim imanjima.\nIstakao je da je posebno problematično da se Mihajlović već dve decenije nalazi u svim vlastima, iako za nju nikada niko nije glasao, sem u zapadnim ambasadama.\nObradović je zaključio da Dveri nisu protiv ekonomskog razvoja Srbije, već da upravo u očuvanju zdrave prirode, turizmu i u poljoprivrednoj proizvodnji vide ekonomski interes države.


Dolar - Japanski jen Večernja analiza CFD instrumenata 2018-02-13 - KapitalRS\nAmerički dolar je oslabio u odnosu na japanski jen tokom evropskog trgovanja. Slabljenje američke valute u odnosu na jen koji se smatra sigurnom investicijom ima više razloga. Oporavak američkog tržišta akcija je oslabio američki dolar, dok sa druge strane neizvesnost oko reizbora guvernera Banke Japana Haruhiko Kurode, dodatno stvara oscilacije na kursu ovog valutnog para. Učesnici na tržištu smatraju da bi evenutalni odlazak guvernera Kurode, mogao da znači i mogućnost napuštanja politike ultra lake monetarne politike, što bi ojačalo japanski jen. Tokom evropskog trgovanja, američki dolar je oslabio u odnosu na japanski jen za 0,98%.\nUSDJPY Tabela podrške i otpora - 13/02/2018\nOtpor 2 108.08 Daily R2\nOtpor 1 107.80 Daily Pivot\nPodrška 2 107.05 Daily S2\nUSDJPY Tabela indikatora - 13/02/2018\nUSDJPY Indikator / Tabela vremena - 13/02/2018\nUSDJPY 13/02/2018 - Referentna cena : 107.58


Beloruski fudbal nastavlja da privlači pažnju sveta i prkosi korona virusu - SPORTSKI ŽURNAL\nFudbalsko prvenstvo Belorusije nastavljeno je uprkos pandemiji korona virusa, zbog koga je taj sport, ali i svi drugi zaustavljen širom sveta. Beloruska Premijer liga je za vikend završila drugo kolo\n"Tako se dogodilo da je ovaj derbi bio praktično jedina zvanična fudbalska utakmica u tom trenutku na zemlji", navodi se u izveštaju Dinama posle poraza od gradskog rivala rezultatom 3:2.\nBelorusija ima manje od 100 slučajeva zaraženih korona virusom, a mrtvih nema u ovoj državi koja ima oko devet i po miliona stanovnika.\nVećina evropskih zemalja je u karantinu, a predsednik Belorusije Aleksandar Lukašenko nije zabrinut. Čak je građanima predložio da piju votku kako bi se borili protiv bolesti.\n"Preduzeli smo sve mere koje preporučuje ministarstvo sporta. Svi koji su u kontaktu sa navijačima su snabdeveni rukavicama", izjavio je portparol Saveza Aleksadar Alejnik.\nNastavak beloruskog prvenstva osigurala je emitovanje utakmica uživo u 10 zemalja. Portparol Dinamo Minska Aleksandar je rekao da se nada da će međunarodna pažnja pomoći igračima tog kluba da postanu odgovorniji nakon dva poraza na početku takmičenja.\nŠestorica srpskih fudbalera igrali su za vikend u Belorusiji: Danijel Stojković (Neman), Milan Joksimović (Gorodeja), Igor Ivanović (Šahtjor Soligorsk), Marko Pavlovski (Dinamo Minsk), Aleksandar Filipović i Nemanja Milić (BATE).\nPored beloruskog prvenstva, utakmice nacionalnog prvenstva na svetu su se ovog vikenda igrali samo još u Nikaragvi. Tokom vikenda je osim toga igrano nekoliko prijateljskih utakmica.


Program - TalkB2B\nHome Paketi i cene Program\nPrikaz programa konferencije prema\nvremenskoj zoni korisnika\nDefinišite listu predavača sa informacijama o njima. Takođe, platforma pruža mogućnost i da se registrovani učesnici definišu i kao predavači. U tom slučaju učesnici nakon prijave na platformu mogu da pristupe punom profilu predavača i uspospostave kontakt kao i sa drugim učesnicima.\nProgram konferencije obuhvata predavanja i ostala dešavanja u toku konferencije izuzev sastanka. Prijavljeni korisnici pored mogućnost pregleda programa imaju mogućnost da označe događaje za koje su zainteresovani ili da događaje za koje su sigurni da žele da učestvuju dodaju na svoj plan aktivnosti na događaju.\nod Premium paketa


Potvrđena optužnica protiv Veseljija, on najavio dobrovoljni odlazak u Hag | Insajder\nPotvrđena optužnica protiv Veseljija, on najavio dobrovoljni odlazak u Hag\nOptužnica Specijalnog tužilaštva protiv Kadrija Veseljija je potvrđena, saopšteno je na konferenciji za novinare u Prištini.\nKako je saopštila kancelarija Specijalizovanog tužioca u aprilu, Veselji "i drugi" čine deo optužnice na kojoj je i kosovski predsednik, Hašim Tači.\nOni se terete za niz zločina protiv čovečnosti i ratnih zločina, uključujući ubistvo, prisilno nestajanje lica, progon i mučenje.\nU obaveštenju o optužnici koju je tužilaštvo objavilo i pre potvrđivanja optužnice, navodi se da Hašim Tači, Kadri Veselji i drugi osumnjičeni snose krivičnu odgovornost za skoro 100 ubistava. Žrtve krivičnih dela iz optužnice su stotine lica čiji je identitet poznat i među kojima su kosovski Albanci, Srbi, Romi i lica drugih nacionalnosti, kao i politički protivnici.\nTužilaštvo je Veseljija i Tačija optužilo i za opstrukciju suda čime su opravdali neuobičajenu praksu o obaveštavanju o podnošenju optu-nice za ratne zločine pre njenog potvrđivanja.\nVeselji: Dobrovoljno putujem u Hag\nVeselji je rekao da je obavešten o potvrđivanju optužnice i da se sprema da dobrovoljno otputuje u Hag.\n"Juče popodne su me iz Tužilastva specijalizovanih veća obavestili da je pretpretresni sudija potvrdio optužnicu protiv mene. Ovom izjavom želim da obavestim građane Kosova da sam preduzeo neophodne mere za dobrovoljno putovanje u Hag kako bih odgovorio na ove navode", rekao je on.\nNaveo je da ima puno poverenje u objektivnost i nepristrasnost sudija i pozvao je sve na Kosovu da "uvek ukažu poštovanje pravosudnim vlastima".\n"Ovaj proces ima za cilj postizanje istine. Nema razloga da se probojavamo istine. Ne bi trebalo pokusavati podrivati rad tribunala, niti na bilo koji nacin ometati ovaj proces. Sudu mora biti dozvoljeno da izvrsava svoj vazan zadatak koji mu je poveren", istakao je Veselji.


Do 15. januara produžen rok za konkurisanje na javni poziv za učešće u Programu "Podrška unapređenju poslovnog okruženja na teritoriji Pomoravskog okruga"!!!\nDo 15. januara produžen je rok za konkurisanje na javni poziv koji je Regionalna agencija za ekonomski razvoj Šumadije i Pomoravlja raspisala za učešće u Programu podrške razvoju poslovanja u okviru projekta „Podrška unapređenju poslovnog okruženja na teritoriji Pomoravskog okruga“, koji finansira Vlada Norveške.\nCilj konkursa je stvaranje povoljnijeg društveno ekonomskog razvoja, stvaranje mogućnosti za povećanje konkurentnosti privrednih subjekata i podsticanje zapošljavanja mladih, žena i ugroženih grupa sa teritorije Pomoravskog okruga.\nUkupan budžet programa iznosi 40 hiljada dolara, a projektom će biti odabrano najmanje 10 korisnika.\nPrivredni subjekti koji zadovoljavaju uslove Programa mogu ostvariti pravo na finansijsku podršku u vidu bespovratnih sredstava u iznosu do 4 hiljade dolara u dinarskoj protivvrednosti za nabavku opreme, softvera, implementaciju relevantnih standarda i sertifikaciju, saopšteno je iz Regionalne Agencije za ekonomski ravoj Šumadije i Pomoravlja.\nTekst javnog poziva, kao i detaljniji uslovi, spisak potrebne dokumentacije, kriterijumi za odabir, objavljeni su i na zvaničnoj internet stranici Opštine Paraćin, odakle se može preuzeti i dokumentacija.


Bagdad može preduzeti mere protiv Turske - Sputnjik Srbija\n21:35 16 Februar 2020\nBagdad može preduzeti mere protiv Turske\n17:29 12.12.2015 (osveženo 17:46 12.12.2015) Preuzmite kraći link\nMinistarstvo spoljnih poslova Iraka je u oficijelnoj žalbi Savetu bezbednosti Ujedinjenih nacija navelo da zadržava puno pravo da primeni sve neophodne mere kako bi stavilo tačku na prisustvo turske vojske na svojoj teritoriji.\nIrak je prethodno poslao SB UN pismo sa molbom da se od Turske zatraži da hitno povuče svoje snage sa teritorije zemlje i nazvao prisustvo turskih trupa „flagrantnim kršenjem“ Povelje Ujedinjenih nacija i normi međunarodnog prava.\nMinistarstvo je navelo da Irak, shodno Ustavu UN, zadržava puno pravo da primeni sve neophodne mere kako bi prekinuo tursko kršenje njegovog teritorijalnog suvereniteta imajući u vidu da prisustvo turske vojske na severu zemlje šteti međususedskim odnosima i preti međunarodnom miru i bezbednosti.\nI zvanična Moskva je prisustvo turske vojske na severu Iraka okarakterisala kao nezakonito i neprihvatljivo.\nnarušavanje, suverenitet, turska vojska, Turska, Irak


Trenutno smo u deficitu: Republika Srpska tek 2023. godine izlazi iz minusa | BL Portal\nTrenutno smo u deficitu: Republika Srpska tek 2023. godine izlazi iz minusa\n9. Septembra 2020. 9:47\nBudžet Srpske zbog pandemije korona virusa ovu godinu, ali i iduće dvije, po svemu sudeći biće u minusu, dok se plus u republičkoj kasi očekuje tek 2023. godine.\n“I pored opredjeljenja Vlade RS da konsoliduje javne finansije, pojava virusa Kovid-19 te potrebe za saniranjem posljedica izazvanih ovim virusom odrazili su se negativno na projektovane budžetske okvire na nivou sektora opšte vlade za period 2021-2023. godine. Kao rezultat projektovanih budžetskih okvira u posmatranom periodu je planiran deficit od 264,8 miliona, odnosno godinu kasnije 124,6 miliona, dok je 2023. predviđen suficit od 6,8 miliona maraca”, navedeno je u dokumentu Vlade.\n“Podsektor fondovi socijalne sigurnosti u prve dvije godine planira deficit, koji u posljednjoj godini prelazi u suficit. Podsektor jedinice lokalne samouprave kroz cijeli posmatrani period planira suficit”, navedeno je u dokumentu.\n“Izdaci za otplatu dugova su projektovani u iznosu od 531,5 miliona KM u 2021. godini, 534,8 miliona u 2022. godini, a 988,1 milion maraka u 2023. godini. Njihova projekcija je u skladu sa planom otplate ino i unutrašnjeg zaduženja, ažuriranim planom povlačenja po investicionim kreditima i planiranim finansiranjem budžeta za naredni period”, navedeno je u okvirnom budžetu Srpske za period od 2021. do 2023. godine, piše Glas Srpske.\n“Najznačajnije subvencije koje se isplaćuju iz budžeta Srpske su usmjerene za poljoprivredu i šumarstvo te preduzećima ‘Željeznice RS’, ‘Aerodromi RS’, kao i za podsticaj za povećanje plate radnika. Projekcija rashoda po ovom osnovu iznosi 124,6 miliona u 2021. godini, odnosno po 120,4 miliona KM u iduće dvije godine”, navedeno je u dokumentu Vlade RS.\nTags: budžet, Deficit, Republika Srpska\nPolicija stala u kraj lopovu: Za noć opljačkao lokal i kuću\nStrašna nesreća na auto-putu: Dvije osobe poginule nakon što je auto udarilo u parkiran kamion


Preporuka o korišćenju grba, zastave i himne Republike Srbije,usvojena je jednoglasnou Narodnoj skupštini Republike Srbije 17. avgusta 2004. godine. Predlog Preporuke je, uz potpise 202 narodna poslanika, dao predsednik Narodne skupštine Predrag Marković.\nOdluka o preuzimanju nadležnosti Republike Srbije, kojom je država Srbija ponovo postala suverena, usvojena je u Narodnoj skupštini Republike Srbije 5. juna 2006. godine. Predlog Odluke je, uz potpise 103 narodna poslanika, dao predsednik skupštine Predrag Marković.\nPrvo zvanično izvođenje himne u zemlji održalo se na obeležavanju 90. godina Cerske bitke , 22. avgusta 2004.\nNova državna zastava Srbije svečano je podignuta na jarbol zgrade Narodne skupštine Republike Srbije u Ulici kralja Milana 14, 30. avgusta 2004. godine, uz intoniranje himne „Bože pravde“. Ceremoniji podizanja nove zastave Srbije prisustvovali su šefovi poslaničkih grupa i nekoliko stotina građana.\nNa svečanoj komemoraciji povodom godišnjice stradanja srpskih vojnika na ostrvima Krf i Vido, 8. septembra 2004. godine, zahvaljujući angažovanju ambasadora Dušana Batakovića i kabineta predsednika Skupštine, prvi put je zvanično intonirana himna „ Bože pravde “ u inostranstvu.\nPosle više od sto godina, 2005. godine , Narodna banka je pustila u promet kovanice od 5, 10 i 20 dinara i novčanicu od 200 dinara sa velikim grbom Srbije. Svim ovim događajima uvek je prisustvovao predsednik Narodne skupštine Republike Srbije Predrag Marković.\nOd 25. avgusta 2004. na sajtu Narodne skupštine Srbije se nalaze etaloni državne i narodne zastave, kao i Velikog i Malog grba Srbije u adekvatnim formatima i tehničkim standardima, kao i partiture himne «Bože pravde».


“Demonstracija revanšizma i osvete prema građanima”: Borenović osudio odluku skupštinske većine u Banjaluci - mojKontakt portal - Radio Televizija Kontakt\nSramota je, neodgovorno i zaprepašćujuće što SNSD skupštinska većina u Banjaluci zaustavlja ozbiljne investicione projekte i zapošljavanje naših sugrađana.\nPoručio je predsjednik PDP, Branislav Borenović, komentarišući odluku većine u Skupštini grada Banjaluka, kojom je, kako je danas rekao gradonačelnik Draško Stanivuković, odbijena investicija vrijedna 60 miliona KM, odnosno ulaganje u poslovnu zonu Ramići.\n– Umjesto da su sve republičke i gradske službe na raspolaganju Banjaluci, da značajni projekti budu realizovani što brže i efikasnije, dešava se neviđena opstrukcija od strane skupštinske većine koja je, pod kontrolom SNSD i satelitskih stranaka, odbila da u Dnevni red skupštinskog zasjedanja uvrsti odluku o prodaji hale u Poslovnoj zoni „Ramići“, a za potrebe investitora koji se obavezuje na ulaganje od 60 miliona KM i zapošljavanje 300 radnika – rekao je on.\nDodaje da je ovo do sada naogoljenija demonstracija politike osvete i revanšizma prema Banjaluci i Banjalučanima, uz već nebrojene blokade i opstrukcije; odbijanje izgradnje novog gradskog parka, davanja neiskorištenog poljoprivrednog zemljišta u zakup građanima za poljoprivredu.\nU vrijeme zamaha nove ekonomske krize, kada se normalne zemlje bore za svako radno mjesto, skupštinska većina u Banjaluci slijepo sprovodi Dodikove prijetnje iz izborne noći i na ovaj način se sveti cijelom gradu – kaže on i nastavlja:\n– Danas, kada sve poskupljuje, zaustavljanje novog zapošljavanja i zdravih projekata na skupštinskim komisijama gdje SNSD većina provodi politiku svog šefa kojom kažnjava Banjaluku je za rubriku vjerovali ili ne. Ti ljudi kao da ne žive u Banjaluci, kao da im porodice, prijatelji komšije nisu ovdje, pa se maćehinski odnose prema gradu i uništavaju razvojne šanse. Frustrirani, rade na štetu naroda, a morali bi se izdići iznad sujete kada su u pitanju investicije u realni sektor – kategoričan je Borenović.\nOn je za kraj poručio da gradonačelnik Drašku Stanivukoviću i odbornicimi “slobodnih narodnih stranaka“ imaju njegovu podršku u nastojanju da u Banjaluku dovede investitore i omoguće prijeko potrebna nova radna mjesta u realnom sektoru, javlja Srpskainfo.


Rizici i izazovi u obezbeđenju banaka | SecuritySEE.com\nNaslovna Sektori Finansije Rizici i izazovi u obezbeđenju banaka\nRizici i izazovi u obezbeđenju banaka\nBanke kao finansijske institucije, sa bezbednosnog aspekta predstavljaju mesta sa najvećim rizikom u industriji obezbeđenja. One, po ukupno ostvarenom prometu, predstavljaju najveće, najrizičnije ali i najpoželjnije klijente. Međutim, izazovi kod obezbeđenja banaka su veliki, i u korelaciji su sa rizikom koje nosi rad na ovim objektima\nEkspanzija privatnog obezbeđenja u Srbiji počinje 2000-ih godina, upravo sa dolaskom prvih stranih privatnih banaka. Po dolasku na ovo tržište, banke počinju da primenjuju modele obezbeđenja po uzoru na organizaciju obezbeđenja u svojim matičnim državama. Koriste „outsourcing“ usluge obezbeđenja, što je pružilo priliku za razvoj i ekspanziju pojedinih privatnih kompanija za obezbeđenje a koje su u tom trenutku bile prisutne na srpskom tržištu.\nSvoju priliku vide kompanije sa razvijenom infrastrukturom, kvalitetnim uslugama i prisustvom u svim gradovima u Srbiji, odnosno kompanije koje su uspele da ispune rigorozne zahteve i standarde novih klijenata.\nFizičko obezbeđenje banaka je u tom periodu, prvenstveno zbog nedovoljne razvijenosti tehničkih sistema zaštite, bilo organizovano non-stop, odnosno i u radno i u neradno vreme banke. Međutim, sa razvojem tehničkih sistema zaštite, kao što su video nadzor, alarmni sistemi ili monitoring, većina banaka ukida obezbeđenje u neradno vreme.\nKompanije za obezbeđenje, suočene sa trendom smanjenja ljudstva u bankama, kao i zahtevima za poboljšanjem bezbednosti od strane centrala banaka, prinuđene su da ovim institucijama ponude nove modele obezbeđenja.\nNovi modeli obezbeđenja su predstavljali kombinaciju fizičkog prisustva radnika obezbeđenja i tehnike, a koji istovremeno na najbolji mogući način omogućavaju brzo i efikasno reagovanje na pretnje po bezbednost. Rešenja koja su ponudile neke od kompanija, su zasnovana na kvalitetnom izboru ljudi, ugradnji savremenih i sofisticiranih alarmnih sistema i njihovim povezivanjem na sistem daljinskog nadzora. Navedeni pristup uz povremene obilaske mobilnih ekipa, omogućila su zadržavanje postojećih klijenata iz bankarskog sektora kao i dobijanje novih klijenata iz ove oblasti.\nOvako sistematičan pristup obezbeđenju, uz redovne obilaske kontrolora i nadležnih rukovodilaca obezbeđenja, rezultovao je smanjenjem broja incidentnih situacija (pokušaji pljačke, razbojništva, pokušaji provale u toku noći…).\nSagledavajući problematiku obezbeđenja banaka, uviđamo i paradoks nošenja oružja imajući u vidu da radnici obezbeđenja mogu nositi oružje, ali ga ne smeju upotrebljavati. Ova činjenica može uticati na to kakvu će pretpostavku o radnicima obezbeđenja sa oružjem imati građani, a i sami kriminalci, budući da su svesni problematike oko (ne)upotrebe oružja.\nTo je uticalo na opredeljenje pojedinih centrala banaka da se okrenu potpunom ukidanju fizičkog obezbeđenja, bilo kroz uvođenje povremenih obilazaka mobilnih ekipa, ili kroz uvođenje fizičkog obezbeđenja bez oružja.\nOvakav pristup može ličiti na „igranje“ sa bezbednošću. Međutim, u Srbiji tek od skoro postoji Zakon kojim se reguliše oblast fizičko-tehničkog obezbeđenja. Takođe, imamo situaciju da radnici obezbeđenja mogu nositi oružje, ali ga, po zakonu, ne mogu/ne smeju upotrebljavati (osim u slučaju nužne odbrane).\nZaključuje se da se sve više teži ka tome, da se funkcija fizičkog obezbeđenja u bankama svede na to da službenik obezbeđenja razumno reaguje i smiri situaciju u slučaju eventualnog razbojništva (u težnji da sve prođe bez ljudskih žrtava), da pozove policiju, i da istražnim organima pruži što više informacija kako bi počinilac bio uhvaćen.\nSa aspekta ljudi koji se bave obezbeđenjem, kombinacija fizičkog, mobilnog obezbeđenja, kao i određenih tehničkih sistema zaštite objekata, čini se najboljim mogućim rešenjem za posao obezbeđenja banaka.\nDa bi obezbeđenje bilo kvalitetno, potrebno je obratiti pažnju na definisanje dužnosti i obaveza svih činilaca na poslovima obezbeđenja. Detaljno definisanje i propisivanje obaveza na ovim poslovima, pomaže ka izbegavanju improvizacije u slučaju incidentnih situacija, i jasno propisuje ponašanje i reagovanje u bilo kakvoj situaciji u kojoj se nađu službenici obezbeđenja banke. Za banku, kao i za svaki drugi objekat koji je predmet obezbeđenja, potrebno je uraditi „Procenu bezbednosti objekta” .\nVeličina, građevinske karakteristike, organizacija prostora u objektu, vrste prepreka do novca na uplatno-isplatnim mestima, dostupnost kasa, okolina objekta, stepen kriminaliteta, učestalost krivičnih dela u delu grada u kojem se nalazi banka, količina novca u objektu, mogući pravci bekstva u slučaju pljačksu to faktori koji utiču na način obezbeđenja i bezbednost banke.\nNa izradu ove procene potrebno je obratiti posebnu pažnju, zbog toga što je kvalitetno sagledavanje svih ovih faktora, od velikog značaja jer omogućava da se na samom početku identifikuju sve potencijalne pretnje i rizici, kao i da se učini sve da se mogućnost nastajanja incidentnih situacija svede na minimum.\nKritični periodi kod rada na obezbeđenju banaka, je period kada se vrši primopredaja novca, odnosno transport u ili iz banke. U ovim situacijama je od velike važnosti koordinacija rada između timova koji vrše transport novca i radnika na fizičkom obezbeđenju banaka. Delimično je ovaj problem rešen uvođenjem kofera sa elektro-hemijskom zaštitom kao načina transporta gotovine, međutim problem je nepotpuna primena Zakona od strane svih kompanija za privatno obezbeđenje, kao i nedevoljno efikasna kontrola od strane MUP-a.\nPored perioda kada se vrši transport novca, kao posebno kritičan period se pokazao trenutak prilikom zatvaranja objekta, odnosno kraj radnog vremena ekspozitura. Zašto kriminalci biraju da upravo tada izvrše ova razbojništva? Postoji nekoliko razloga. U to vreme (oko 17-18h) je najmanja frekvencija klijenata u bankama, vrši se „sabiranje“ pazara, i koncentracija službenika obezbeđenja i ostalih zaposlenih je na najnižem nivou. Slična je situacija i u ranim jutarnjim časovima.\nPovećana kontrola uz pomoć tehničkih sistema, i fizički obilazak u ovim kritičnim periodima, zatim nadgledanje terena i okoline banke od strane samih službenika obezbeđenja na ovim objektima, je recept za smanjenje rizika.\nJoš jedan od otežavajućih faktora je i težnja banaka za smanjenjem troškova, a to se po nepisanom pravilu, redovno svede na smanjenje obima obezbeđenja. To se obično čini potpunim ukidanjem fizičkog obezbeđenja banaka ili angažovanjem nekompetentnih firmi, koje po pravilu dobijaju posao po najnižim cenama, a koje nemaju potrebnu logistiku ni resurse da isprate jedan odgovoran i kompleksan posao kao što je posao obezbeđenja banke.\nPotpuno eliminisanje rizika u praksi nije moguće, ali je moguće učiniti sve da se rizici smanje na minimum, i da se u najvećoj meri ne dozvoli da se dogode incidentne situacije. Obezbeđenje banaka spada u najrizičnije poslove u industriji obezbeđenja.\nSmanjenjem stepena bezbednosnog rizika banaka, postižu se sledeći ciljevi:\nSprečava se ugrožavanje života zaposlenih i klijenata\nSprečavaju se ili minimiziraju mogući materijalni gubici\nSprečava se narušavanje ugleda i reputacije banke u javnosti\nUvek treba imati u vidu i značaj bezbednosti banke u odnosu na poverenje klijenata u sigurnost banke. Neosporno je da tom poverenju, odnosno sigurnosti u odnosu na novac koji klijenti ulažu u nju, značajno doprinosi i stepen bezbednosti same banke sa kojim se oni svakodnevno susreću pri korišćenju usluga.\nProfilisanje novih bezbednosnih rešenja od strane vodećih firmi za obezbeđenje u Srbiji, je postavilo temelje za novi pristup na obezbeđenju objekata visokog rizika kao što su banke. Ovaj pristup, zahteva poboljšanu saradnju banaka, države, kompanija za obezbeđenje kao i samih građana. Kao rezultat ove saradnje, očekuje se značajno smanjenje rizika po bezbednost banaka.\nPrethodni članakIz istorije službi bezbednosti: Prljave tajne Gestapoa\nSledeći članakRazmišljajte na vreme: Evo zbog čega bi trebalo da imate protivpožarni aparat


Brnabić: Od marta jedinstveni informacioni sistem prosvjete U Srbiji će u martu 2020. godine zaživjeti Jedinstveni informacioni sistem prosvjete koji će prvi put omogućiti državi da ima pregled nad cjelokupnim tokom obrazovanja učenika, od upisa do završetka školovanja i zaposlenja\n11. 08. 2019. u 14:19 Agencije/Srna\nBrnabićeva je ocijenila da je ovaj sistem najveća reforma srpskog obrazovnog sistema decenijama unazad.\n"Taj sistem će nama omogućiti da prvi put u Srbiji imamo tačan pregled koliko imamo učenika, u koje škole idu, nakon osnovnih škola u koje škole se upisuju, šta rade nakon toga, da li upisuju fakultete ili idu na tržište rada, koliko brzo su se zaposlili, gde su se zaposlili, za koju prosečnu platu", rekla je Brnabićeva za Tanjug.\nOna je napomenula da će dodjelom jedinstvenog obrazovnog broja svakom učeniku i studentu u Srbiji u martu naredne godine biti završena prva faza ovog projekta.\nBrnabićeva je navela da je novina i da će podaci biti povezani sa Centralnim registrom obaveznog socijalnog osiguranja što će omogućiti da država lakše sagleda potrebe privrede ili koliko nakon završenih studija diplomci čekaju na posao.\nOvaj sistem će, dodala je Brnabićeva, omogućiti i bolju komunikaciju između poslodavaca i sistema obrazovanja.\nPrema njenim riječima, od 1. septembra sigurno će početi da funkcioniše i 10.000 digitalnih učionica u 500 škola u zemlji, čime je obuhvaćeno oko 200.000 đaka.